text:
Tas on ýyla çeken arakesmeden soň, ABŞ Hazaryň energiýa oýunlaryna täzeden gatnaşyp başlady. Bu ýagdaý Merkezi Aziýanyň gazynyň Ýewropanyň bazarlaryna çykmagyny bökdeýän iň agyr bökdençligi aradan aýyrmak prosesiniň dowam edýän wagty bolup geçýär. Gürrüň Trans-Hazar gaz geçirijisi we onuň üsti bilen Ýewropa gaz akdyrylmagy, şol sanda Gara deňziň astyndan çekiljek Ak akym gaz geçirjisi barada barýar.
Trampyň kabul eden täze Milli howpsuzlyk strategiýasynda “Birleşen Ştatlary diňe bir bazarlara elýeterliligi gazanmak üçin däl, eýsem özara syýasy we howpsuzlyk bähbitlerini ösdürmegiň hatyrasyna çydamly gatnaşyklary döretmek üçin ykdysady gatnaşyklary ýola goýýar” diýilýär. Bu strategiýa Orsýetiň öz täsir ediş güýjüni “Ýewropanyň käbir künjeklerinde we Merkezi Aziýada ýerleşýän möhüm energiýa we beýleki infrastrukturalara gözegçilik etmek arkaly” saklamagyna ters gelýär.
Trans-Hazar gaz geçirijisi – uzaga çeken taslama
90-njy ýyllaryň ortalarynda “Bechtel” we “General Electric” kompaniýasynyň binýadyndaky “GE Capital” atly kompaniýalar PSG atly bilelikdäki kärhanany döredip, Trans-hazar gaz geçirijisini gurmak üçin 1998-nji ýylda şertnama baglaşdylar. Taslamanyň ykdysady kuwwatyna we ony bina etmek boýunça ýerine ýetirilýän meýilnamanyň ösendigine garamazdan, käbir beýleki faktorlar onuň berjaý edilmegine päsgelçilik döretdi.
Mundan takmynan on ýyl ozal “Nabukko” proýektiniň partnýorlary öz ykdysady mümkinçiliklerini giňeltmek üçin Türkmenistandan ýylda 10 milliard kub metr gaz almagy göz öňünde tutupdylar. Ýöne, Orsýet bilen Eýran taslamanyň daşky gurşawa ýetirýän täsirini bahanalap, (ýogsam ösen tehnologiýalar arkaly ekologik howpsuzlyk üpjün edilip bilnerdi) muny syýasy taýdan bökdediler. Şeýle-de, olar islendik gaz geçirijiniň amala aşyrylmagy üçin taslamany Hazarýaka döwletleriniň ählisiniň tassyklamalydygyny aýdyp, aýak dirediler, ýogsam olaryň bu aladalary Gazagystan bilen Orsýetiň bilelikdäki ofşor kärhanalarynyň özara hyzmatdaşlyk etmegine asla päsgelçilik döretmedi.
Ynha, şu meseleler boýunça ýagdaýlar geçen ýyl üýtgedi. 2017-nji ýylyň dekabr aýynda Orsýetiň daşary işler ministri Sergeý Lawrow Hazar deňziniň kanuny statusy hakyndaky konwensiýanyň taslamasynyň teksti boýunça bäş ýurduň ylalaşyga barandygyny mälim etdi. Azerbeýjanyň daşary işler ministriniň orunbasary Halaf Halafow meseläni ýörite aýdyňlaşdyryp: “Gaz geçirjilerini gurmak baradaky kanuny hukuklar konwensiýanyň taslamasynda göz öňünde tutulýar we öz sektorlarynyň üstünden geçiriji çekiljek döwletler bu ýagdaýlar boýunça özara işleşerler” diýdi.
ÝB näme sebäpden Trans-hazar gaz geçirisini isleýär we muňa zerurlyk duýýar
Ýewropanyň rus tebigy gazyna bolan talaby hazirki 30 göteriminden 2025-nji ýyla çenli 35 göterime ýetjekdigi, 2030-njy ýyllara çenli bolsa 40 göterime ýetjekdigi çak edilýär. Ýewropa Bileleşigi Trans-Hazar gaz geçirijisine resmi taýdan Günorta gaz koridorynyň goşmaça doldurgyjy hökmünde garaýar.
Trans-Hazar gaz geçirijisiniň gurluşygyna rugsat bermeklik taslamanyň gatnaşyjylary bolan Türkmenistan bilen Azerbaýjana bagly bolup durýar. Şeýlelikde, Trans-Hazar geçirijisiniň gurluşygyny bökdeýän bahanalar aradan aýrylýar. Geçen tomsuň aýagynda Aşgabatda geçirilen ikitaraplaýyn sammitde agzalýan iki döwlet memoranduma gol çekip, bu ýörelgäni makulladylar we olar energiýanyň diňe bir üstaşyr geçirilmeginde däl eýsem daşalmagynda, şol sanda beýleki ugurlarda hyzmatdaşlyk etmäge niýetleriniň bardygyny jar etdiler.
Ýewropa Bileleşigi Trans-Hazar gaz geçirijisini özüniň Özara bähbitli taslamalarynyň sanawyna goşup, munuň ÝB-niň maliýe agentlikleriniň hem-de ýewropaly banklaryň maliýe goldawlarynyň artykmaçlyklaryndan peýdalanmagyna ýol açdylar. Eger-de ýagdaýlar tizden-tiz özgermäge dowam etse, Trans-Hazar geçirijisi arkaly Ýewropa akdyryljak gazyň birinji şahasynyň 2020-nji ýylda Italiýa, ikinji şahasynyň bolsa 2022-nji ýylda Rumyniýa baryp ýetmegi mümkin. Gürjüstanyň degişli ministrligi göz öňünde tutulýan şeýle ugurlary Energiýa jemgyýetçiliklerine hödürledi. (PowerPoint faýllary şu çelgiden indirip bilersiňiz)
Ýöne Türkmenistan agzalýan geçiriji şahalaryň ikinjisinden öz gazyny akdyrmakda peýdalanyp biljekdigine doly ynanmasa, birinji ugur arkaly tebigy gaz eksport etmäge o diýen isleg bildirmez. Şeýle-de Trans-Hazar geçirjisinden akdyrylýan gazyň ikinji ugur arkaly Ýewropa ýetirilmegi Ak akymyň gurluşygyny talap edýär.
Türkmen gazynyň Ýewropa akdyrylmagy üçin iki giriş nokady
Birinji şahanyň ugry bireýýäm kesgitlenildi we onuň gurluşygy dowam edýär, ýagny türkmen gazy Azerbaýjanda Günorta Kawkaz gaz geçirisiniň (SCP – munuň ugry giňeldilip häzir bu ugur SCPx-e öwrülýär) üsti bilen Türkiýede Trans-Anadolu gaz geçirijisine (TANAP) birigip, ahyrsoňy Trans-Adriatik gaz geçirisi (TAP) arkaly Gresiýanyň üsti bilen Italiýa akdyrylar. SCPx-iň TANAP-TAP-a birikdirilmegi bilen Trans-Hazar geçirijisiniň birinji şahasyndan gaz akdyrylmagyna mümkinçilik bolsa-da, agzalýan ikinji şahanyň hem mümkinçilikleri akdyrylmagy göz öňünde tutulýan gazyň mukdary üçin ýeterlik bolmaz.
Türkmenistan öz maksatnamalarynyň talaplaryna laýyklykda ýylda 30-40 milliard kub metr tebigy gazy eksport etmäge mümkinçiliginiň bardygyny aýdýar. Bu mukdar ýurduň içinde maksadalaýyk bina edilen Gündogar-günbatar gaz geçirijisiniň kuwwatlylygydyr. Türkmenistan mydama-da ýurduň jemi girdeijisini artdyrmak maksady bilen, has köp mukdarda gaz eksport etmegiň aladasyny edýär. Birinji ugur boýunça tebigy gazyň akdyrylmagyna badalga berilmezden ozal, ikinji şaha boýunça mümkinçilikleriň aýdyňlaşdyrylmagy zerur ýaly bolup görünýär.
Türkmenistanyň Ýewropa akdyrjak gazynyň ikinji ugrunda ýek-täk möhüm arabag ýetmezçilik edýär. Ol hem Ak akym gaz geçirijisi. Trans-Hazar gaz geçirijisiniň ikinji şahasy arkaly Gara deňziň astyndan Gürjüstanyň üsti bilen Rumyniýa gaz akdyrlar. Azerbaýjanyň üsti bilen Gürjüstana akdyrylýan türkmen gazy Gara deňziň astyndan çekiljek Ak akym gaz geçirijisi arkaly Rumyniýa akdyrylar. Bu taslamada utra-çuň deňiz tehnologiýalary ulanylar. Bu tehnologiýany ulanmak ykdysady taýdan has amatly bolup, ilki başda bu Orsýetiň Türkiýeden geçirýän Mawy akym proýektinde ulanylypdy. Häzirki wagtda bu tehnologiýa Türk akymy proýektinde-de ulanylýar.
Ýewropa Bileleşiginiň çäklerine aralaşan türkmen gazy Rumyniýadan häzirki wagtda gurluşygy dowam edýän BRWA (Bolgariýa-Rumyniýa-Wengriýa-Awstriýa) gaz geçirijisi arkaly Merkezi Ýewropa akdyrylar. Şeýle-de, Ukrainanyň üsti bilen Trans-Balkan gaz geçirijisi arkaly (Gazpromyň Ukraina we Rumyniýadaky gas geçiriji ulgamlary bilen şertnamalary soňlanansoň) Polşa we ondan Bratstwo geçirijisi arkaly Slowakiýa, ol ýerden Çehiýanyň we Awstiýanyň üstünden Germaniýa akdyrylyp bilner.
Günorta gaz koridoryny strategiki taýdan iş ýüzünde işjeňleşdirmek
Birleşen Ştatlaryň yglan eden täze Milli howpsuzlyk strategiýasynda şu meselelere salgylanylýar we Waşington “energiýany basyş üçin ulanýan taraplara garşy ýaranlarymyzyň we hyzmatdaşlarymyzyň has çeýeligini gazanmaga ýardam bereris”, “ýurduň içinde we daşynda energiýa çeşmeleriniň , üpjünçiliginiň we ugurlarynyň diwersifikasiýalaşdyrylmagyna goldaw bereris” diýýär. Bu ýagdaý Trans-Hazar gaz geçirijisine, şol sanda Ak akyma diplomatik goldawyň berilmegine esas döredýär.Milli howpsuzlyk strategiýasynda kesgitlenen täze strategiki ugurlara laýyklykda, Birleşen Ştatlary agzalýan başlangyja ujypsyz goldaw bermek arkaly ondan giň peýda görüp biler.
Hakykatdan-da, şeýle diwersifikasiýanyň fonunda ABŞ-nyň Döwlet departamentiniň Halkara energiýa gatnaşyklary boýunça ýöriteýwekili Sýu Sarnio (Sue Saarnio)ýgeçen ýylyň aýagynda “Türkmenistandan... goşmaça gazyň akdyrylmagy üçin Günorta gaz koridory (SGC) giňeldilip bilner, we bu ýagdaý regionda oňyn hyzmatdaşlyga esas döredip, şol bir wagtyň özünde Ýewropada uzak möhletli energiýa howpsuzlygynyň üpjün edilmegine ýardam berer” diýdi.
Türkmen gazy bäsdeşligi güýçlendirer we bahalara täsir eder, şol bir wagtyň özünde Günorta gaz koridoryny Ýewropa üçin iş ýüzünde stratetgiki proýekte öwürmegiň hem şeýle netijeleri bolar. Ýöne, türkmen gazy üçin bar bolan mümkinçilikleriň çäkli bolmagy mümkin, sebäbi Ýewropanyň gaz bazary hem özgerişi başdan geçirýär. Haçan-da başga ýerlerde giň göwrümli maýa goýum goýlanda, täze infrastruktura agzalan goşmaçalary goşmak kyn bolup biler.
Awtoryň aýdan pikirleri Azatlyk Radiosynyň pozisiýasyny şöhlelendirmeýär. Robert M. Katler Karlton uniwersitetiniň Ýewropa, Orsýet we Ýewraziýa barlaglary merkezinde uly ylmy işgäri; Kanadanyň Energiýa barlag institutynyň agzasy


c: text/html

text:
Ýygy-ýygydan soralýan soraglar
Oxford Global Languages barada ýygy-ýygydan soralýan soraglar
Oxford Global Languages-iň (OGL) maksady näme?
Programmanyň umumy maksady 100 dil üçin onlaýn material ýerleşdirmek we şol materialy tutuş dünýädäki ulanyjylara we kämilleşdirýänlere elýeter etmek bolup durýar. Muny berjaý etmek üçin topara saklap, bag gurup we birnäçe usulda girip bolýan dil we sözlük materialyny döretmek gerek. OGL başlangyjy sanly usulda giňden hödürlenmeýän, şeýle hem dünýäniň esasy dillerini goldamak üçin täze sanly gurallary we resurslary işläp düzmekligi ýola goýar. Şu başlangyç bu dillere sanly gurşawda ulanylmagy, kämilleşmegi, giňden ýaýramagy üçin mümkinçilik döreder we wariantlary hem-de şiweleri bilen bilelikde resmileşdirmäge kömek eder.
Haýsy diller bilen başlamalydygyny nädip saýlaýarys?
OGL iň azyndan jemi 100 dili taýýarlamagy maksat edinýär we muny gazanmak üçin ençeme ýylyň zerur boljakdygyna göz ýetirýär. Häzirlikçe biz OGL ýörelgelerini görkezmek we çaklamalarymyzy iş ýüzünde synamak üçin, hersiniň sanly elýeterlik derejesi tapawutly bolan diňe birnäçe sebite degişli we örän tapawutlanýan on sany dil bilen başladyk. Programma kämilleşdigiçe, biz sanly görnüşde ýeterlikçe görkezilmedik we dünýä dilleriniň has köpüsini öz içine almagy üçin programmany ýaýbaňlandyrarys.
Programma haýsy diller goşuldy? Şeýle hem haýsy dilleriň indiki boljakdygyny nädip bilip bilerin?
Siz şu ýerde başladylan dilleri yzarlap hem-de programma goşulýan dilleri bilip bilersiňiz. Mundan başga, siz şu ýerden habarlaşmak bilen biziň Oxford Global Languages täzeliklerimize ýazylyp bilersiňiz.
Siz programma babatda ýerli guramalar we döwlet edaralary bilen işleşýärsiňizmi?
Hawa, emma biz hiç bir bar bolan edara bilen baglanyşykly ýa-da onuň şahamçasy däldiris. OGL täze we doly garaşsyz başlangyç bolup, tutus dünýäde öwrenmegi we stipendiýalary ýaýratmak babatda Oxford University maksatnamasynyň bir bölegi hökmünde Oxford University Press (OUP) tarapyndan goldanylýar. Muňa garamazdan, biz OGL maksatlary bilen pikirdeş bolan we onuň bilen gyzyklanýan islendik gurama bilen işleşmäge höwesli. Programma kämilleşmäge dowam etdigiçe, biz hökümet edaralary, akademiýalar, uniwersitetler, haýyr-sahawat guramalary hem-de kompaniýalar bilen aragatnaşygy ýola goýmaklygy göz öňünde tutarys. Biz eýýäm tutus dünýäde käbir kärdeşlerimiz, akademikler we dil boýunça hünärmenler bilen gowy gatnaşyklar gurduk. Eger-de siz programmanyň bir bölegi bolmaga gyzyklanma bildirýän bolsaňyz, biz bilen şu ýerde habarlaşyň.
Her diliň saýty üçin materiallar nireden gelýär?
Biziň materiallarymyz hakyky dillerden, hakyky ulanyşdan we hakyky ulanyjylardan gelýär. OGL programmasyndaky käbir diller üçin döwrebap sözlükler aslyýetinde ýok. Şol sebäpli käbir ýagdaýlarda başlangyç nokadymyz hökmünde bar bolan sözlükden başlan bolsak, beýleki ýagdaýlarda esasy many bilen dil ulanyşy barada başlangyç materiallar başlamagymyz gerek – özeni– şu ýerden hem awtomatiki usulda dil barada ähli materiallary alýarys. Bu biziň leksikograflarymyza täze material döretmek üçin binýat berýär. Şeýle hem biz sizi, ýagny ulanyjylary, mysal üçin terjime we diliňiz hakda beýleki materiallar boýunça goşant goşmak bilen gatnaşmaklyga çagyrýarys. Ulanyjy tarapyndan döredilen bu material soň redaktorial işgärleri her dil üçin elýeterli bolan maglumaty artdyrmak üçin habarly edýär.
Ulanyjy tarapyndan döredilen material diliň "adaty" ulanyşyny ýoýýarmy?
Dil meselesi adamlaryň gepleşmegine eltýär, sebäbi adamlar gürleýän diline höwes bildirýär. Käbir adamlar diňe "hünärmenler" dil barada bilýär diýip pikir edýär we köçe dili bilen edebi däl ulanyş "nädogry" hasaplaýar we olara sözlükde orun berilmeýär. Biz diliň ähli, resmi we resmi däl formalaryny ähmiýetli hasaplaýarys, şeýle hem ene dilinde gürleýän adamlar öz dilleri barada köp zat bilýär diýip hasaplaýarys. Biziň OGL programmasy bilen maksadymyz diliň ulanylyşy barada ähli ulanyjylardan mümkin boldugyça köp maglumat ýygnamak, şeýle etmek bilen edýän işimiziň hemmelere görä bolmagyny gazanmak bolup durýar.
Käbir dillerde beýleki dillere garanyňda has köp maglumat bolýar. Munuň sebäbi näme?
Programmanyň ýörelgeleriniň biri kiçiden başlamak we ony ösdürmekdir. Şol sebäpli bizde diliňiz üçin az möçberde material elýeterli bolsa hem, ulanyjylaryň ony ulanyp başlamagy we bize seslenmelerini ibermekleri üçin, şol materialy programma goşmagymyz mümkin. Programma kämilleşdigiçe, içindäki materiallar hem köpelýär.
Men OGL programmasyna nädip öz sözlügimi ýa-da dilimi goşup bilerin?
Elbetde biz ähli zady goşup bilmeris, emma häzir elýeter maglumatymyz bolmadyk dilleriň bardygy anyk. Eger sizde, uniwersitetiňizde, ýa-da guramaňyzda programma üçin gyzykly bolar öýdýän zadyňyz ýa-da OGL tarapyndan ýörelmeli ugur babatda teklibiňiz bar bolsa, onda habarlaşyň.
Dilleri tutuş dünýäde kämilleşdirmekde OUP-yň roly näme?
OUP Oxford uniwersitetiniň bir bölümidir we şol sebäpli uniwersitetiň bilimi hem-de öwrenmegi tutuş dünýäde ýaýmak baradaky maksadyny paýlaşýar. Bu bütindünýä neşirýat guramasydyr we onuň özboluşly resurslary, ukyplary, bilimi we dünýäniň ýüzünde ulanylýan ýokary hilli okuw materiallaryny taryhyň dowamynda uzak wagtlap üpjün edip gelýär. Biz dillere özboluşly materiallary işläp düzmek üçin dil köpçüliginiň bir bölegi bolup durýan ýerli dil hünärmenleri bilen işleşýäris. Biziň maksadymyzdyr şundan ybarat: has uly köpçüligiň peýdasy üçin öz resurslarymyzy paýlaşmak.
Ýerli dil boýunça köpçüligiň gatnaşyk derejesi nähili?
Köpçüligiň gatnaşygy ähmiýetlidir. Biz bu programma ýerli dil köpçüliginiň gatnaşmagyny isleýäris, material teklip etmek bolsun ýa-da diňe resurslarymyza girmek bolsun tapawudy ýok. Programma kämilleşdigiçe dil köpçüligine öz dilleri üçin material düzmäge we ony ulanmaga mümkinçilikler dörär ýaly täze başlangyçlar bolar.
Näme zat OGL-ni tapawutly edýär?
Köp programmalar mugt dil saýtlaryny hödürleýärler ýa-da dil resurlaryny ýygnamagy maksat edinýärler, emma berk leksikografik ýörelgelere eýermek bilen ençeme diller üçin giň gerimli hem-de çuňňur leksiki resurslary döretmek üçin programma sany az, bu hem OGL-ni aýratyn edýär. Materiallar hakyky ulanyşa esaslanýar, täzelenip durýar we uzak möhletiň dowamynda idegi edilýär, bu bolsa dili janly we hereketli saklaýar. edinmegimiziň sebäbi – biz dünýäniň ýüzündäki dilleri haýal etmän edinmek däl-de,eýsem olaryň uzak möhletli geljegine şekil bermekdir.
Şu OGL materiallary mugtmy?
Ähli OGL materiallary ulanmak üçin mugtdur. Siz sözleri, terjimeleri we dil bilen baglanyşykly beýleki maglumatlary öwrenip bilersiňiz. Saýt hemişe asyl dilinde görkezilýär we käwagtlar mümkin boldugyça ýaramly etmek üçin iňlis dili bilen bilelikde hödürlenýär.
Websaýtlarda OGL başlatmak bilen bir hatarda, biz olary Oxford Dictionaries API programmasyna hem goşýarys. Eger-de siz programmaňyzda dil boýunça maglumaty ulanmaga gyzyklanma bildirýän programma işläp düzüji bolsaňyz, siz şahsy we çäklendirilen ulanyş üçin OGL materiallaryna mugt girip bilersiňiz hem-de API-leri has giňişleýin ulanmaga dowam etmek isleseňiz, aýlyk tariflerimize ýazylyp bilersiňiz. Biziň API sahypamyza baryň ýa-da has giňişleýin maglumat üçin biz bilen şu ýerde habarlaşyň.
Men OGL taslamasyna gatnaşmak boýunça nireden maglumat tapyp bilerin?
Biz siziň pikirleriňizi diňlemäge şat bolarys, şol sebäpli şulara görä biz bilen habarlaşyň:
- eger programma barada has giňişleýin öwrenmek isleýän bolsaňyz;
- eger siz ýa-da guramaňyz bize OGLmaksatlaryna ýetmäge kömek etmek üçin Oxford Dictionaries bilen hyzmatdaşlyk etmek isleýän bolsaňyz;
- eger siz OGL täzeliklerine ýazylyp gatnaşyk saklamak isleýän bolsaňyz
Onda şu ýerden habarlaşyň.

robotstxt: allowed

filter: keep


text:
Ady: Lexus GS 350 AWD Ýyly: 2014.04 Ýagdayy: gurat kami ýok Reňki: rodnoý AK reñk Mator: 3.5 F sport Bahasy: 430.000 Obmen: pes maşyn Kredit: ýok Goşmaça: hemme Zat bar Ýerleşýan ýeri: Aşgabat Habarlaşmak un Tel: 718303 Imo: 865718303
Aşgabat in Ahal (Turkmenistan)
Goşan
sazak
430 Manat
Ady: Lexus GS 350 AWD Ýyly: 2014.04 Ýagdayy: gurat kami ýok Reňki: rodnoý AK reñk Mator: 3.5 F sport Bahasy: 430.000 Obmen: pes maşyn Kredit: ýok Goşmaça: hemme Zat bar Ýerleşýan ýeri: Aşgabat Habarlaşmak un Tel: 718303 Imo: 865718303
Satlyk vestniktm saýtynda siz gije gündiz elýeter bahalardan, islendik ulanylan we täze harytlary tapyp bilersiňiz. Biziň hyzmatymyz ömürlik mugt.
Kim üçin biziň saýtymyz?
Biziň saýtymyz ähli adamlar üçin, telekeçiler saýtymyzda elektron dükan açyp, gysga wagtyň içinde, köp adama satyk harydy barada raýatlara maglumat ýetririp bilýär. Bu hyzmatymyz hem mugt.
Goşan bildirişimi haýsy we naçe adamlar görer?
Bidirişiňizi goşandan soň, 5 minudyň dowamynda siziň bildirişiňiz (reklamaňyz) Google we Ýandeks ýaly gözleg sistemalyryň netijesinde çykar. Şonuň üçin diňe biziň saýtymyzyň ulanayjylary däl, hem-de ähli internet ulgamyny ulanýan Türkmenistanyň raýatlary siziň bildirişiöizi görer!


text:
Allaha iman – Allah Tagalanyň barlygyna, ýeke-täkligine ynanmak hem-de Ony sypatlary we gözel atlary bilen doly tanamakdyr. Allaha iman ähli dinleriň esasydyr. Allaha ynanmak, Oňa daýanmak we ybadat etmek mätäçligi ynsanyň ýaradylyşynda bardyr. Allahyň barlygynyň delillerinden biri hem şudur. Çünki, fytrat – ýaradylyş ýalan sözlemeýär. Ynsanyň fytratynda beýik Ýaradyja ynanmak, Oňa daýanmak, ybadat, doga-dileg etmek mätäçligi bardyr. Allahyň barlygyna hiç bir delil bolmasa-da, fytrat we wyždan delili artykmajy bilen ýeterlikdir.
Aslynda, Allahy inkär etmek ýoluna düşenler hem başlaryna bela inen wagty Allahy ýatlap, Ondan pena isleýärler. Ýöne beladan halas bolanlaryndan soň, ýene öňki boluşlaryna ýaşaberýärler. Munuň mysallary sanardan köpdür. Bu ýagdaýy Kurany Kerim şeýle beýan edýär: «Ynsana bir zyýan ýetende ol ýatan, oturan ýa-da dik duran halynda bize ýalbarýar. Ýöne ony şol zyýandan halas edenimizde, hamala, ýeten zyýan sebäpli bize ýalbaran özi däl ýaly hereket edýär, öňki bolşuna galýar», (Ýunus, 12).


text:
Hepdäniň dowamynda Türkmenistanyň Döwlet haryt-çig mal biržasynyň söwdalarynda geleşikleriň 36-sy hasaba alyndy.
Daşary ýurt walýutasyna Owganystandan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen gidrousulda arassalanan dizel ýangyjyny satyn aldylar. Bulardan başga-da, daşary ýurt puluna tekiz boýalan we žakkard tüýjümek önümleriniň giň görnüşi, azyklyk bugdaý, pagta ýagy, nah ýüplük we mata, nah ýüplügiň galyndylary satyldy. Olary Russiýadan, Beýik Britaniýadan, Birleşen Arap Emirliklerinden, Türkiýeden, Owganystandan gelen telekeçiler satyn aldylar. Geleşikleriň jemi bahasy ABŞ-nyň 21 million dollaryndan gowrak boldy.
Manat serişdelerine Niderlandlaryň we Türkiýäniň işewür toparlarynyň wekilleri jemi bahasy 336 müň manatdan gowrak bolan nah ýüplügi satyn aldylar.
Ýurdumyzyň telekeçileri içerki bazar üçin jemi bahasy 700 müň manada barabar bolan azyklyk bugdaýy satyn aldylar.


text:
TM HYZMAT MUSIC
RusTik
RusTik
Doly ady Rustem Meýlisow. Rusteme kiçilikden RusTik diýlen soň ol şol lakamy bilen öz sungat ýoluna başlady. Rustem 1997-nji ýylyň 2 noýabyrynda Aşgabat şäherinde eneden bolýar. We sol şäherin 65-nji orta mekdebini tamamlaýar. Rustem 2006-njy ýylda 2-nji sazcylyk we sungat mekdebine girýär we 2012-nji yylda ony üstünlikli tamamlaýar. Ol kiçilkden hem saz sungatyn aşygydy, ol doly öz sungat yoluna 2017-nji ýylda başlayar, ol gysga wagtyň içinde oz sungatyny tanadyp bildi we kop yaşlaryň söýgüsini gazandy. Ol "БАЛУЮ" "YADYŇDAMY" "GELMEDİŇ" we başgada ençeme aýdymlar bilen begendirip durýar. Ol ýenede ençeme aýdym, klip işläp mundanam beýläk has köp täzelikler bilen begendirip durar.
IMO: +99363977377
Aýdymçylaryň maglumatyny paýlaş:
Aýdymçylar hakda hakda pikirleriňizi paýlaşyp bilersiňiz! (diňe adyňyzy görkezseňiz ýeterlik)
(0)
Teswir galdyr
TM HYZMAT-dan REKLAMA
-
Jadyly Catering
-
Шашлыки Дяди Камо
-
Şeýdaýy Gelinlik salony
-
Gozgalmaýan emläk


text:
"Bu turizm pudagynda talabalaýyk üns berilmeýän bir ýagdaýdyr. Ilatynyň aglaba köplügi musulman bolan ýurtlaryň orta gatlagy ulalýar we olar gezelenje has köp pul sowýarlar. Olar dynç alyş we gezelenç üçin edilen harajatlar".
Muny Atlantada ýerleşýän " Phocuswright Inc" barlag firmasynyň turizm bilermeni Douglas Quinby aýdýar.
"Mastercard" bilen "HalalTrip" internet sahypasynyň bilelikde taýýarlan hasabatynda, 18-36 ýaş arasyndaky musulman turistleriň dynç alyşa we gezelenje süýşürýän puly ýokarlanyp, 2025-nji ýylda 100 milliard dollara barabar bolar. Ýagny bu san öten ýylkydan iki esse köp bolar.
Hasabat barasynda makala ýazan "Bloomberg" neşiri musulman turistleriň isleglerini göz öňünde tutjak ýurtlaryň turizmden has köp girdeji gazanjakdygyny belleýär.
Häzirki döwürde musulman turistleriň esasy ýykgyn edýän ýurtlary Malaýziýa we Indoneziýadyr.
Ol ýurtlaryň ilatynyň aglaba köpçüligi musulmanlar.
Emma Ýaponiýa, Taýland, Awstraliýa ýaly musulman bolmaýan ýurtlar hem musulman turistleriň arasynda diýseň ýörgünli.
Meselem, Ýaponiýanyň Okaýama sebitinde musulmanlar üçin halal naharlar taýýarlanypdyr. Mundan daşaryn, ol ýerdäki myhmanhanalar hem musulman turistleriň isleglerini göz öňünde tutmaga başlapdyr.
Ýerli biznes işgärleri geljekdäki planlarda göz öňünde tutuljak ugurlar üçin ýörite metjitlere gatnap, yslam dini we musulman ýurtlaryň medeniýeti hakda, has köp maglumat almaga dalaş edýärler.
Günorta Koreýada bolsa "Halal iýmit" festiwaly gurnalýar. Bu hytaýly turistleriň sanynyň azalmagy sebäpli Demirgazyk Koreýa bilen bäsleşmek üçin ädilen bir ädimdir.
2020-nji ýyla çenli musulman syýahatçylaryň sanynyň 156 milliona ýetmegine garaşylýar. 2060-njy ýyla çenli dünýädäki musulmanlaryň sanynyň 3 milliarda barabar boljagy bellenýär. Diýmek, bu 2015-nji ýyldakydan ýüzden 70 göterim köp bolar.
Soňky ýyllarda Azerbaýjana barýan musulman turistleriň sany hem güýçli depginde ýokarlanypdyr.


text:
Belarusyň Söwda-senagat palatasynda (BSSP) duşuşyk geçirildi. Oňa BSSP-niň başlygy W.Ulahowiç bilen Latwiýanyň ilçihansynyň ýanyndaky Latwiýanyň Belarusdaky daşary ykdysady wekilhanasynyň ýolbaşçysy G.Woýewoda gatnaşdy.
Taraplar Belarusyň Söwda-senagat palatasy bilen Latwiýanyň Belarusdaky daşary ykdysady wekilhanasynyň arasyndaky gatnaşyklaryň mümkin bolan ugurlary boýunça pikir alyşdylar.
Şeýle-de 2017-nji ýylyň dowamynda göz öňünde tutulýan iki döwletiň işewür toparlarynyň gatnaşmagyndaky çäreler, şol sanda noýabrda «Taste Latvia – Адчуй Латвiю» ady bilen Minsk şäherinde guraljak Riganyň günleri barada maslahatlaşyldy.
Taýýarlan Maýa Apbaýewa, žurnalist.


text:
29-njy ýanwarda Aşgabatda howa gimnastikaçysy, Döwlet sirkiniň “Gündogar ýyldyzlary” sirk oýunlary milli toparynyň artisti Parahat Orazlyýew ýokardan ýykylyp heläk boldy diýip, habartm metbugaty habar berýär. Neşiriň maglumatyna görä, betbagtçylyk programma mahalynda, köp sanly tomaşaçylaryň gözüniň alnynda boldy. Mata polotnolarda goşmaça howpsuzl...
Awtor:
josgun
(Wasýok)
|
Kategoriýa: Habarlar |
31.01.2018 21:14
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#115)


text:
Samsung
Samsung, düÿbi Samsung Town, Seoul, Günorta Koreÿa Respublikasynda bolan tehnologiÿa önümlerini öndürÿän halkara kompaniÿadyr. Samsung 1938-nji ÿylda Lee Byung-chul tarapyndan söwda kompaniÿasyhökmünde gurulandyr, yöne wagtyñ geçmegi bilen Samsung söwdadan daşary dürli-dürli(dokma senagaty, birža, gurlyşyk senagaty we ş.m) önümleri öndürmäne başlayar.Samsung 1960-njy ÿyllaryñ soñlaryna dogry tehnologiÿa we elektronika önümlerini öndürmäne başlayandyr. Samsung kompaniÿasynyñ birnäçe firmalary bardyr.Olaryñ arasynda iñ ulusy Samsung Elektronika(Samsung Electronics) Dünÿäniñ iñ uly 4-nji elektronika we habarlaşma tehnologiÿalaryny öndürÿän firmasydyr, Samsung Agyr Senagat (Samsung Heavy Industries) firmasy Dünÿäniñ iñ uly 2-nji gämi gurlyşyk firmasydyr, Samsung İnženerlik we Samsung Gurlyşyk(Samsung Engineering we Samsung C&T) bolsa Dünÿäniñ öñde baryjy gurlyşyk firmalary arasyndadyr(2012), Samsung Strahowaniýa( Samsung Life Insurance) bolsa Dünÿäde iñ uly 14-nji strahowaniÿa firmasydyr.
G.Koreÿa ekonomiÿasyna goşandy[üýtget | edit source]
Samsung, Günorta Koreÿanyñ ekonomiÿasyna we galkynyşyna ägirt uly goşantlary bardyr. Sebäbi G.Koreÿanyñ eksport etÿän önümleriniñ 5 de 1-i Samsung Kompaniÿasynyñ önümleridir. Gysgaça Samsung Kompaniÿasynyñ girdejisi G.Koreÿanyñ ÿyllyk milli girdejisiniñ 17%-ne barabardyr.
Etimologiÿa[üýtget | edit source]
Samsung sözi Koreÿa dilinde "üç ÿyldyz" manysyna gelÿändir. "Üç" sany Koreÿa taryhynda "ulylygyñ we güçli bolmagyñ" alamatydyr.
Elektronika[üýtget | edit source]
2012-nji ÿylda Samsung Dünÿäniñ iñ köp öÿjükli telefon satÿan firmasy bolmagy Nokiadan alÿandyr. "Galaxy" öÿjükli telefon seriÿasy şu wagt Samsungyñ iñ meşgur önümidir.


text:
Deýl Karnegi-Dosty neneňsi gazanmaly we adamlara nädip täsiriňi ýetirmeli
Eger-de siz işleriňiziň şowly, dostlaryňyzyň köp bolmagyny, il içinde meşhur bolmagyňyzy, maşgala agzybirligini bagt hasap edýän bolsaňyz, eliňizdäki kitap nädip bagtly bolmagyň usullaryny öwredýän kitapdyr. Juda biagyr adam bolaýmasa, muny bir gezek okan ikinji, üçünji... gezek — tä berilýän maslahatlaryň ýüzünde ulanmagy öwrenýänçä, okajakdygyna, soňra bolsa ony nesilleri üçin aýap goýjakdygyna güwä geçse bolar.
Deýl Karnegiň bahasyna ýetip bolmajak şeýle kitabynyň doly tekstiniň şu mahala çenli ozalky SSSR-iň çäklerinde çap edilmänliginiň sebäbi nämekä? (Biz bu ýerde üýtgedip gurmakdan öňki ýyllary göz öňünde tutýarys.) Elbetde onuň sebäbi belli biziň «sosialistik» sistemamyz kapitalizm dünýäsini ýek ýigrenýärdi, ondan ýagşy zatlary öwrenmekligi hem özüne kiçilik bilýärdi. Ýogsam, «Dosty neneňsi gazanmaly we adamlara nädip täsiriňi ýetirmeli» diýen bu kitap ilkinji gezek amerikan okyjysynyň elinde peýda bolaly bäri altmyş ýyla basalykly wagt geçdi. Munuň adamlaryň arasyndaky gatnaşyklary, agzybirligi, maşgala abadançylygyny, işewürligi gowulandyrmaga ýardam etjek eserdigine garamazdan, ol sowet okyjysyna örän giç gowuşdy. Ynha, ol türkmen okyjysyna bolsa ilkinji gezek hödürlenýär.


text:
Aşgabat, 26-njy aprel (TDH). Şu gün ýurdumyzda Türkmen bedewiniň baýramy mynasybetli ählihalk dabaralaryna giň gerim berildi. Ol şanly senä bagyşlanan şanly wakalaryň jemini jemledi. Düýn hepdäniň şenbe güni baýramçylyk çäreleri Aşgabat atçylyk sport toplumynda boldy. Onda ýokary derejede ilkinji gezek ýetginjek çapyksuwarlaryň bäsleşigi guraldy. Bäsleşige döwlet Baştutanymyz hem tomaşa etdi. Şu gün bolsa Köpetdagyň etegindäki gözel künjekleriň birinde ýerleşýän Halkara atçylyk sport toplumy esasy dabaralaryň geçýän ýerine öwrüldi. Bu ýere säher bilen müňlerçe türkmenistranlylar, ýurdumyzyň köpsanly myhmanlary, daşary ýurtlaryň wekiliýetleriniň agzalary ýygnandylar.
Ir bilen şanly sene mynasybetli guralýan dabaralara gatnaşmazdan öňürti hormatly Prezidentimiz Gurbanguly Berdimuhamedow Türkmenistanyň Ministrler Kabinetiniň binasynda Russiýa Federasiýasynyň Tatarystan Respublikasynyň Prezidentiň wezipesini wagtlaýyn ýerine ýetirýän Rustam Minnihanowyň duşuşygy boldy. Myhman Türkmen bedewiniň baýramy mynasybetli guralan dabaralara gatnaşmak üçin iş sapary bilen Aşgabada geldi.
R.Minnihanow Türkmenistana gelip görmäge iberilen çakylyk hem-de bu ýerde görkezilen myhmansöýerlik üçin hoşallyk bildirip, ýurdumyz bilen ýola goýulýan netijeli hyzmatdaşlyk gatnaşyklarynyň hormatly Prezidentimiz Gurbanguly Berdimuhamedowyň durmuşa geçirýän we ählumumy rowaçlyga hem-de parahatçylyga we ykdysady ösüşe gönükdirilen oňyn syýasatyna ýokary baha berilýän hem-de onuň hemmetaraplaýyn goldanylýan ýurdy bolan Tatarystan üçin möhüm ähmiýetiniň bardygyny belledi. Milli Liderimiz R.Minnihanowy mähirli garşylap, hoşniýetli dostlarymyzy we döwrüň synagyndan geçen ygtybarly hyzmatdaşlarymyzy Türkmenistanda görmäge hemişe şatdygyny aýtdy. Russiýa Federasiýasy bilen dostluk hem-de özara peýdaly hyzmatdaşlyk gatnaşyklaryň hemmetaraplaýyn pugtalandyrylmagy Türkmenistanyň ählumumy parahatçylygyň we durnukly ösüşiň bähbidine durmuşa geçirýän daşary syýasat strategiýasynyň möhüm ugry bolup durýar. Mälim bolşy ýaly, goňşy ýurduň birnäçe sebitleri, şol sanda taryhy taýdan hoşniýetli goňşuçylyk gatnaşyklaryna, birek-birege hormat goýmak hem-de goldamak ýörelgelerine esaslanýan ykdysady we medeni gatnaşyklaryň berkidilmegi Tatarystan bilen ýola goýulýan netijeli hyzmatdaşlygyň baş şertidir. Dostlukly ýagdaýda geçen gepleşikleriň barşynda ikitaraplaýyn gatnaşyklaryň häzirki ýagdaýy we geljekki ösüş ugurlary boýunça netijeli pikir alyşmalar boldy. Şonda soňky ýyllarda amala aşyrylan bilelikdäki taslamalaryň netijesinde gazanylan ägirt uly mümkinçilikleri, oňyn tejribeleri we hyzmatdaşlygy ösdürmäge bolan gyzyklanmalary nazara almak bilen, ikitaraplaýyn gatnaşyklaryň ägirt uly geljeginiň bardygy bellenildi. Tatarystanyň “KamAZ”, “Tatneft” açyk paýdarlar jemgyýeti, Kazanyň dikuçar zawody we beýlekiler ýaly iri kompaniýalary bilen Türkmenistanyň köpýyllyk özara peýdaly gatnaşyklary bar bolan mümkinçilikleriň netijeli peýdalanylmagyna hyzmat edýär. Myhman hormatly Prezidentimiz Gurbanguly Berdimuhamedowa ýola goýlan netijeli hyzmatdaşlyk we Türkmenistanda işleýän tatar kompaniýalaryna goldaw berýändigi üçin tüýs ýürekden hoşallyk bildirip, Tatarystanyň işewür toparlarynyň ýurdumyzda ýaýbaňlandyrylan giň möçberli özgertmeler maksatnamasynyň durmuşa geçirilmegine işjeň gatnaşmaga gyzyklanma bildirýändigini aýratyn nygtady. Söhbetdeşler soňky ýyllarda kuwwatly ösüşe eýe bolan özara gatnaşyklaryň ýokary derejesini kanagatlanma bilen belläp, taraplaryň giň ugurlar boýunça hyzmatdaşlygy mundan beýläk-de işjeňleşdirmäge taýýardygyny tassykladylar. Şunuň bilen baglylykda, ozal gazanylan ylalaşyklary çalt durmuşa geçirmek we bilelikdäki işiň möhüm meýilnamalaryny kesgitlemek boýunça anyk ugurlar ara alyp maslahatlaşyldy. R.Minnihanow Tatarystanyň işewür toparlarynyň geljegi uly türkmen bazarynda öz orunlaryny giňeltmäge gyzyklanma bildirýändikleri barada aýdyp, ýurdumyzda döredilen amatly maýa goýum ýagdaýynyň we dünýäniň işewür düzümlerinde ygtybarly hyzmatdaş, boýun alan borçnamalaryna birkemsiz eýerýän Türkmenistanyň halkara abraýynyň ilerlemeginiň möhüm şertidigini nygtady. Söhbetdeşleriň pikirine görä, köpugurly türkmen-tatar gatnaşyklarynyň gün tertibinde söwda-ykdysady ugurda, hususan-da, ýangyç-energetika toplumynda, ulag ulgamynda, oba hojalyk, ýeňil we agyr senagat pudaklarynda hyzmatdaşlyk aýratyn ähmiýete eýedir. Döwlet Baştutanymyz we myhman söwda-ykdysady gatnaşyklary ösdürmegiň ýokary depginlerine, umuman, kanagatlanma bildirip, Türkmenistanyň hem-de Tatarystan Respublikasynyň halklarynyň arasynda dostluk we özara düşünişmek gatnaşyklaryny pugtalandyrmaga hyzmat edýän medeni- gumanitar ulgamda hyzmatdaşlygy ösdürmegiň möhümdigini bellediler. Milli Liderimiz Gurbanguly Berdimuhamedowyň belleýşi ýaly, döwlet ösüşiniň ileri tutulýan ugurlaryny nazara almak bilen, Türkmenistanda ylym hem-de bilim babatda hyzmatdaşlygy giňeltmäge, hususan-da, bilelikdäki ylmy barlaglary geçirmäge, Russiýa Federasiýasynyň ylmy merkezlerinde we türkmen talyplarynyň bilim alýan ýokary okuw mekdeplerinde ýokary hünärli işgärleri taýýarlamak meselelerine ilkinji derejeli üns berilýär, Russiýa Federasiýasynda köpsanly türkmen talyplary bilim alýar. Türkmenistanda hem, Tatarystanda hem ösdürilmegine uly üns berilýän sport ulgamynda tejribe alyşmagyň mümkinçilikleri pikir alyşmalaryň aýratyn meselesine öwrüldi. Hormatly Prezidentimiz Gurbanguly Berdimuhamedow köpçülikleýin bedenterbiýe-sagaldyş hereketini ösdürmek, häzirki zaman sport düzümini kemala getirmek, şol sanda atçylyk sportuny ösdürmek boýunça alnyp barylýan işler barada aýtmak bilen, 2013-nji ýylda Bütindünýä tomusky uniwersiadany ýokary derejede geçiren hem-de häzirki wagtda 2015-nji ýylyň tomsunda sportuň suwdaky görnüşleri boýunça dünýä çempionatyny we 2018-nji ýylda futbol boýunça dünýä çempionatyny geçirmäge taýýarlyk görýän Tatarystan bilen tejribe alyşmaga uly gyzyklanma bildirýändigini beýan etdi, şunda ýurdumyzda aprel aýynda her ýyl geçirilýän “Sagdynlyk we bagtyýarlyk” biraýlygynyň bedenterbiýe-sport hereketini ösdürmäge uly ýardam berýändigi bellenildi. Myhman 2017-nji ýylda Aşgabatda Ýapyk binalarda we söweş sungaty boýunça Aziýa oýunlarynyň geçirilmegi bilen baglylykda, sport ulgamy boýunça ýygjam gatnaşyklary ýola goýmagyň möhümdigini belläp, Tatarystanyň iri halkara ýaryşlaryny guramakda tejribe alyşmaga, türkmen türgenleriniň hem-de tälimçileriniň ussatlyk we hünär derejesini ýokarlandyrmaga hemmetaraplaýyn ýardam bermäge taýýardygyny aýtdy. Iki tarapyň hem pikirine görä, atşynaslyk we atçylyk sportuny ösdürmek ulgamynda netijeli hyzmatdaşlyk etmek üçin uly mümkinçilikler açylýar, bu ulgam türkmen hem-de tatar halklarynyň medeniýetiniň we milli gymmatlyklarynyň aýrylmaz bölegi bolup durýar. Bellenilişi ýaly, häzirki wagtda Tatarystanda hem ýurdumyzda hem gadymy däp-dessurlary gaýtadan dikeltmek, atçylyk pudagyny ösdürmek we degişli düzümleri döretmek boýunça uly işler alnyp barylýar. Hormatly Prezidentimiz Gurbanguly Berdimuhamedow Türkmenistanyň tatarystanly hyzmatdaşlar bilen köptaraply bilelikdäki işleri geçirmäge taýýardygyny tassyklap, öňden gelýän hyzmatdaşlygyň oňyn tejribesiniň milli we sebit ähmiýetli täze özara bähbitli taslamalaryň hasabyna dowam etdiriljekdigine ynam bildirdi. Döwlet Baştutanymyz Tatarystanyň ýolbaşçysyna Türkmen bedewiniň baýramy mynasybetli dabaralara gatnaşýandygy we doganlyk türkmen hem-de tatar halklarynyň köpasyrlyk dostluk we hoşnýietli goňşuçylyk däplerini pugtalandyrmaga goşýan şahsy goşandy üçin minnetdarlyk bildirdi we şu ýylyň sentýabr aýynda Tatrystan Respublikasynyň Prezidentligine geçiriljek saýlawlarda üstünlik arzuw etdi. Pursatdan peýdalanyp, hormatly Prezidentimiz Gurbanguly Berdimuhamedow Russiýa Federasiýasynyň Prezidenti Wladimir Putine hem-de Russiýa Federasiýasynyň Hökümetiniň Başlygy Dmitriý Medwedewe mähirli salamyny we iň gowy arzuwlaryny beýan etdi. Tatarystan Respublikasynyň Prezidentiniň wezipesini wagtlaýyn ýerine ýetirýän R.Minnihanow öz nobatynda bu ýerde bildirilen myhmansöýerlik üçin ýene-de bir gezek hoşallyk bildirip, milli Liderimizi ählihalk baýramy bilen gutlady, bu baýramçylyk türkmen halkynyň dünýä ösüşiniň bahasyna ýetip bolmajak gymmatlygyna öwrülen meşhur bedewlere belent sarpa goýýandygynyň subutnamasydyr. R.Minnihanow şu gün doganlyk türkmen halky bilen buýsanjyny paýlaşmaga hem-de gadymy döwürlerden bäri ýer ýüzünde uly şöhrat gazanan ajaýyp ahalteke bedewleriniň gözelliginden lezzet almaga döredilen mümkinçilik üçin şatdygyny nygtady. Tatarystanyň baştutany şu gezekki baýramçylyk dabaralarynyň geriminiň we ajaýyp öwüşgininiň özünde ýatdan çykmajak täsir galdyrandygyny aýtdy. Myhman hormatly Prezidentimize bagt, parahatçylyk, durnuklylyk we Türkmenistanyň mundan beýläk-de gülläp ösmegi, tutuş türkmen halkyna bolsa abadançylyk baradaky arzuwlaryny beýan etdi. Söhbetdeşligiň ahyrynda hormatly Prezidentimiz Gurbanguly Berdimuhamedow we Rustam Minnihanow birek-birege hoşniýetli arzuwlaryny aýdyp, ikitaraplaýyn uzakmöhletleýin bähbitlere laýyk gelýän hyzmatdaşlygy yzygiderli ösdürmäge uly gyzyklanma bildirilýändigini ýene-de bir gezek tassykladylar. Duşuşyk tamamlanandan soň, hormatly Prezidentimiz Gurbanguly Berdimuhamedow we Russiýa Federasiýasynyň Tatarystan Respublikasynyň Prezidentiniň wezipesini wagtlaýyn ýerine ýetirýän Rustam Minnihanow Halkara atçylyk sport toplumyna ugradylar. Bu ýerde Türkmen bedewiniň şu gün bellenilýän baýramy mynasybetli esasy dabaralar geçirilýär. Ýolugra Köpetdag şaýolunyň ýakasynda baýramçylyk äheňinde bezelen ak öýler oturdylypdyr. Olaryň ýanynda ýaşlar döredijilik toparlary, tansylar türkmen toýlaryna mahsus çykyşary ýaýbaňlandyrýarlar. Ýöne esasy baýramçylyk dabaralary Halkara atçylyk sport toplumynda guraldy. Bu ýerde belent mertebeli myhmanlaryň gelmegine sabyrsyzlyk gaarşylýar. Türkmenistanyň Prezidenti Gurbanguly Berdimuhamedowyň we RF-niň Tatarystan Respublikasynyň Prezidentiniň wezipesini wagtlaýyn ýerine ýetirýän Rustam Minnihanowyň ulagy toplumyň merkezi girelgesiniň ýanynda saklandy. Bu ýerde milli Liderimizi we belent mertebeli myhmany Türkmenistanyň Mejlisiniň Başlygy, Ministrler Kabinetiniň Başlygynyň orunbasarlary, ýurdumyzyň harby we hukuk goraýjy edaralarynyň ýolbaşçylary, Ahal welaýatynyň we Aşgabat şäheriniň häkimleri garşyladylar. Dabara gatnaşyjylar iki döwletiň Baştutanlaryny mähirli mübäreklediler. Şeýle hem bu ýerde daşary ýurtlaryň Türkmenistanda işleýän diplomatik wekilhanalarynyň ýolbaşçylary, Türkmen bedewiniň baýramçylygy mynasybetli gurlan dabaralara gatnaşmak üçin biziň ýurdumyza gelen Tatarystanyň baştutanyny wezipesini ýerine ýetirýän R.Minnihanowyň ýanynda bolýan wekiliýetiň agzalary, şeýle hem baýramçylygyň öňüsyrasynda Aşgabatda geçirilen halkara ahalteke atçylyk assosiasiýasynyň V mejlisine, halkara sergi-ýarmarkasyna, “Türkmen bedewi we dünýäniň seýisçilik sungaty” atly halkara ylmy maslahatyna gatnaşyjylar, ýurdumyzyň hem-de daşary ýurtlaryň köpçülikleýin habar beriş serişdeleriniň wekilleri, hormatly ýaşulular we ýaşlar bar. Toplumyň merkezi girelgesiniň öňündäki meýdançada ýurdumyzyň ýaşajyk artistlerinden, aýdymçylaryndan we tansçylaryndan düzülen döredijilik toparlarynyň çykyşlary ýaýbaňlandyryldy. Hormatly Prezidentimiz Gurbanguly Berldimuhamedow we Rustam Minnihanow ugrunda dürli sergiler, aýdym-sazly çykyşlar, sport bäsleşikleri ýaýbaňlandyrylan ýol bilen toplumyň çägine girýärler. Bu ýerde ýurdumyzyň bäş welaýatynyň we paýtagtymyzyň guran ak öýleri oturdylypdyr, olarda ähli dessurlary özünde jemleýän türkmen obasynyň durmuşy janlandyrylýar. Zenanlar haly dokaýarlar, tikin-çatyn edýärler we keçe basýarlar. Zergärler şaý-sepleri, ahalteke bedewleriniň esbaplaryny, milli saz gurallaryny ýasaýarlar. Olaryň işleri dutaryň ýakymly owazy bilen utgaşýar. Şeýle hem bu ýerde amaly-haşam sungatynyň eserleri, senetkärleriň önümleri, ajaýyp halylar, milli lybaslar, zergärçilik önümleri görkezilýär. Ýeri gelende aýtsak, sergide her welaýata mahsus ýörelgeler öz beýanyny tapypdyr. Bu bolsa halkymyzyň milli mirasynyň baýlygynyň dürli görnüşlerini, zehinini aýdyň görkezýär. Şeýle hem bu ýerde guralan şekillendiriş we amaly-haşam sungatynyň sergilerinde ahalteke bedewleriniň keşbi möhüm orny eýeleýär. Olarda Türkmen bedewiniň baýramy mynasybetli yglan edilen döwlet bäsleşiginde ýeňiji bolanlaryň işleri görkezilýär. Prezidentler Gurbanguly Berdimuhamedow we Rustam Minnihanow toplumyň tomaşaçylar üçin münberine barýarlar we özleri üçin niýetlenen ýere geçip oturýarlar. Dabarany alypbaryjy medeni çäreleriň başlanýandygyny yglan edýär hem-de hemmeleri Türkmen bedewiniň baýramy bilen gutlaýar, dabara gatnaşyjylara üstünlik arzuw edýär. Aýlawyň çäginde bezegli düýeleriň toý kerweni peýda bolýar. Ony uçganaklap duran ahalteke bedewlerine atlanan ýigitler ugradýarlar. Deprekleriň sazlaşykly owazy baýramçylyga özboluşly öwüşgün çaýýar. Gadymy döwürlerde deprekçiler dabaraly çäreleriň, körçülikleýin baýramçylyklaryň açylyşyna gatnaşypdyrlar. Olar özleriniň sazlaşykly owazy bilen adamlaryň ruhuny göteripdirler. Jarçylar hemmeleri türkmen toýuna çagyrýarlar. Bu ýerde guralan dabara ýurdumyzyň sungat ussatlarynyň atlanan arabalarynyň geçmegi bilen dowam edýär. Olar gezekli-gezegine watansöýüjilikli aýdymlary ýerine ýetirýärler. Şol pursatda edebi-sazly çykyş ýaýbaňlandyrylýar. Oňa gatnaşýan atly ýigitler dürli şekilleri janlandyrýarlar we çylşyrymly hereketleri ýerine ýetirýärler. Häzirki döwürde Türkmenistanda bedew ählihalk söýgüsine, ýurdumyzyň baş nyşanyna, asyrlaryň we nesilleriň baglanyşygyny, yhlasy we ýeňşi, zähmetiň, döredijiligiň hem-de galkynyşyň sazlaşygyny alamatlandyrýan mukaddeslige öwrüldi. Ahalteke bedewleriniň dünýädäki şöhratynyň saklanmagynda we artdyrylmagynda hormatly Prezidentimiz Gurbanguly Berdimuhamedowyň aýratyn goşandy bardyr. Milli Liderimiziň tagallasy netijesinde ýurdumyzyň atçylyk pudagy täze belentliklere çykdy. Bu pudagy ösdürmek, arassa ganly ahalteke bedewleriniň baş sanyny artdyrmak, halkara hyzmatdaşlygyny işjeňleşdirmek, atçylyk sportuny we at çapmagyň milli däplerini wagyz etmek boýunça ägirt uly işler amala aşyrylýar. “Galkynyş” milli at üstündäki oýunlar toparynyň görkezme çykyşlary baýramçylyk maksatnamasynyň üstüni ýetirdi. Hormatly Prezidentimiziň tagallasy bilen döredilen bu topar ýurdumyzda bolşy ýaly, dünýäniň birnäçe ýurtlarynda ägirt uly abraýa eýe boldy. “Galkynyş” topary Russiýada, Ukrainada, Belarusda we beýleki ýurtlarda üstünlikli çykyş edip, talapkär tomaşaçylaryň sylag-hormatyna mynasyp boldular. Olar birnäçe halkara bäsleşiklerinde we sirk sungatynyň festiwallarynda ýeňiş gazandylar. Ýigitleriň we gyzlaryň ajaýyp bedewler bilen sazlaşykly hereketleri joşgunly sazlar bilen utgaşyp, tomaşaçylarda ýatdan çykmajak täsirler galdyrdy. Toparyň agzalarynyň at üstündäki çalasyn hereketleri, örän çylşyrymly çykyşlary, dürli oýunlary ýerine ýetirmegi we Türkmenistanyň Döwlet baýdagyny belentde tutup görkezýän çykyşlary ýaýbaňlandyrylan şanly wakalara özboluşly öwüşgün çaýdy. Atly ýigitleriň çalasyn hereketleri tomaşaçylarda we ýurdumyzyň myhmanlarynda uly täsir galdyryp, olar üçin gaýtalanmajak tomaşalary görkezdiler. Türkmen bedewleri asyrlaryň dowamynda ajaýyplygy, ýyndamlygy bilen dünýäniň halklaryny haýran galdyrmagyny dowam edýär. Şu günlerki ýaýbaňlandyrylan aýdym-sazly, joşgunly tansly we çekeleşikli at çapyşykly dabaraly çäreler hut türkmen bedewleriniň şanyna guralýar. Şeýlelikde, Türkmen bedewiniň baýramy mynasybetli guralýan jemleýji çärelere – at çapyşyklaryna badalga berilýär. Çapyşyklarda ahalteke bedewleriniň aýratynlygy has-da äşgär duýulýar. Ýyndamlyk bedewlere özboluşly gözellik, haýran galdyrýan çeýelik, kuwwat, erk maksadaokgunly häsiýet berýär. Munuň özi örän tejriberli seýisleriň tälim bermeginde, çapyksuwarlaryň ussatlygynda has-da äşgär duýulýar. Ine-de, ýyndam bedewler çapuw ýodasyna çykdylar. Olar peýkamdan sypan ok mysaly pellehana tarap süýndüler. Bedewleriň çapyksuwarlar bilen sazlaşygy, olaryň ýeňşe bolan ynamyny pugtalandyrýar. Ahalteke bedewleriniň ýerleý uçýan mysaly çapyşyklary görenlerde ýatdan çykmajak täsirleri galdyrýar. Ýurdumyzyň dürli pudaklary tarapyndan goýlan baýraklar we Türkmenistanyň Prezidentiniň baş baýragy ugrundaky baýramçylyk bäsleşiklerinde ýedi çapyşyk geçirildi. Oňa saýlama bedewler we ussat çapyksuwarlar gatnaşdylar. Her çapyşygyň öňüsyrasynda tomaşaçylar we bedew janköýerleri haýsy atyň öň geljekdigi baradaky jedele goşuldylar. Olaryň tejribesi, bedewleriň kuwwatyna baha berip bilmek ukyby köp halatlarda dogry hem bolýar. Birinji çapyşykda dört we uly ýaşar bedewler 1800 metr aralyga goşuldylar. Ikinji, üçünji we dördünji çapyşyklarda hem üç ýaşar bedewleriň menzili 1800 metr boldy. Dört we uly ýaşar bedewler 2000 metr we 2200 metr, 2400 metr aralyga goşuldylar. Şonda bedewler baş baýrak ugrunda bäsleşdiler. Bu çapyşyk has-da gyzykly geçdi. Aýlawyň münberlerini dolduryp oturan tomaşaçylar, ýüzlerçe telekameralar we suratçylar çekeleşikli çapyşyklaryň bir pursadyny hem sypdyrmadylar. Ajaýyp ahalteke bedewleriniň çapyşyklary gözelligiň, ýyndamlygyň we çeýeligiň senasyna öwrüldi. Çünki olar diňe bir türkmen halkynyň däl, eýsem, tutuş adamzadyň buýsanjydyr. Soňra baýramçylyk çapyşyklarynyň we ýakynda uzak aralyga geçirilen marafon ýaryşlarynyň, konkur bäsleşikleriniň ýeňijilerini sylaglamak dabarasy boldy. 60 kilomet aralyga geçirilen marafon bäsleşiginde Şagadam atly gyr at ýeňiji boldy. Ony Myrat Doýdonow çapdy. 2007-nji ýylda doglan bu bedew Gyrguşuň we Ýelmigiň neslindendir. Ol Türkmenistanyň Prezidentiniň Ahalteke atçylyk toplumyna degişlidir. Ikinji orna bolsa Gatlaklynyň we Keýmirçiniň nesli bolan 2008-nji ýylda doglan Gazaply atly gara at mynasyp boldy. Ony “Türkmen atlary” döwlet birleşiginiň Milli atçylyk sport merkeziniň çapyksuwary Daňatar Ataýew çapdy. Üçünji baýrakly orna Edepli diýen dor at eýe boldy. 2005-nji ýylda doglan Edepli Gapbaryň we Gülýaýlanyň neslindendir. Türkmenistanyň Içeri işler ministrligine degişli bu bedewi Nury Nunnaýew çapdy. Konkur boýunça geçirilen bäsleşiklerde Baky we Damana diýen atlaryň nesli, 1994-nji ýylda doglan Böri birinji ýeri eýeledi. Türkmenistanyň Prezidentiniň Ahalteke atçylyk toplumyna degişli bu bedewe Begli Garajaýew erk etdi. Bu bäsleşikde ikinji orun Ýerbent we Kesgirli diýen atlaryň nesli we 2004-nji ýylda doglan Ýerbent-2 atly bedewiň paýyna düşdi. “Türkmen atlary” döwlet birleşiginiň Milli atçylyk sport merkezine degişli bu bedewiň çapyksuwary Faina Zaripowadyr. Üçünji baýrakly orna bolsa Akyldar we Arçyn diýen bedewleriň neslinden bolan Akylly atly gara at mynasyp boldy. Türkmenistanyň Prezidentiniň Ahalteke atçylyk toplumyna degişli bu bedewi Durdymyrat Kanaýew çapdy. Bu ýaryşlara eminlik edenleriň hatarynda daşary ýurtly hünärmenleriň bardygyny bellemeli. Olar Türkmenistanyň atçylyk sportunyň uly geljeginiň bardygyny nygtadylar. Ahalteke bedewleri diňe bir ýyndamlykda ýokary netije görkezmän, eýsem, päsgelçilikleri ýeňip geçmäge-de ukyplydyr. Mundan başga-da, olar saza goşup, dürli hereketleri ýerine ýetirýärler, buýsançly ädim urýarlar we tomaşaçylara baş egýärler. Türkmen türgenleriniň münüş öwretmek we konkur boýunça halkara ýaryşlaryna gatnaşyp, dünýäniň atçylyk sportuna mynasyp bäsdeşlik edip başlajak wagtlary indi daşda däl. Şeýle hem at çapyşyklaryna olimpiýa derejesiniň berilmegi-de bellärliklidir. Belarusuň olimpiýa atçylyk sporty we atşynaslyk respublikan merkeziniň Türkmenistanda bolan hünärmenleri şu pikiri gaýtaladylar. Ýewropada iň iri merkezleriň biri bolan bu ýerde münüş öwretmekde, konkur we toplumlaýyn ýaryşlar boýunça türgenleri taýýarlamakda maksatnamalaýyn işler alnyp barylýar. Bu merkeziň tälimçileri ýurdumyzyň atçylyk sportunyň düzümleri bilen tanyşdylar. Olar düzümiň häzirki zaman derejesine, türkmen çapyksuwarlarynyň üstünligine we bu pudakdaky hyzmatdaşlygyň geljegine ýokary baha berdiler. Myhmanlar çapyksuwarlarymyz bilen bilelikde iş alyp baramaga, işjeň gatnaşyklary ýola goýmaga, türkmen kärdeşleri bilen tejribe alyşmaga uly gyzyklanma bildirdiler. Şeýle hem bu ugurda Germaniýa, Gollandiýa, Fransiýa ýaly Ýewropa ýurtlarynyň ugurdaş merkezleri bilen hyzmatdaşlyk gatnaşyklaryny ýola goýmak babatda degişli işler alnyp barylýar. Soňra Halkara atçylyk sport toplumynda geçirilýän baýramçylyk şu günki çapyşyklarda ýeňiji bolanlary sylaglamak dabarasy bilen dowam etdi. Şeýlelikde, çapyşyklarda baýrakly orunlara düşen bedewler, olaryň çapyksuwarlary ýörite sylaglara mynasyp boldular. Birinji çapyşykda Türkmenistanyň maliýe-ykdysadyýet we bank ulgamynyň baýragyna Keýmirdon atly bedewde B.Agamyradow mynasyp boldy. Onuň görkezen wagty 2 minut. Ikinji orna Serkerde atly bedewde M.Seýidow düşdi. Ol bu aralygy 2 minut 1,5 sekuntda geçdi. Bellenilen aralyga 2 minut 02,6 sekunt wagt görkezen Garazat bolsa üçünji baýrakly orna düşdi. Ýurdumyzyň nebitgaz toplumynyň baýragyny almak ugrunda geçirilen ikinji bäsleşikde Begendik atly bedew birinji boldy. Bu aralygy 2 minut 00,6 sekuntda geçen bedewi Y.Saparow çapdy. E.Kiçigulowyň çapan Keşde atly bedewi bellenilen aralygy 2 minut 01,7 sekuntda geçip, ikinji orna mynasyp boldy. Üçünji baýrakly orny Senemgül atly bedew eýeledi. Bu aralygy 2 minut 01,9 sekuntda geçen bedewi B.Amansähedow çapdy. Türkmenistanyň Söwda toplumynyň baýragy ugrunda geçirilen üçünji çapyşykda bellenilen aralygy 2 minut 01,3 sekuntda geçen Ülker ýeňiji boldy. Ony Y.Saparow çapdy. J.Hydyrowyň çapan Keremli atly bedewi bellenilen aralygy 2 minut 01,7 sekuntda geçip, ikinji orna mynasyp boldy. Üçünji baýrakly orny bolsa bellenilen aralygy 2 minut 02,9 sekuntda geçen Uçgun eýeledi. Onuň çapyksuwary B.Allanazarow. Türkmenistanyň ulag we aragatnaşyk toplumynyň baýraklary dördünji çapyşykda ýeňiş gazananlara gowşuryldy. Şonda B.Amansähedowyň çapan Nesip atly bedewi bu aralygy 2 minut 04,8 sekuntla geçip, birinji ýeri eýeledi. Ikinji orna M.Mämmedowyň çapan Körpäm atly bedewi mynasyp boldy. Ol bu aralygy 2 minut 04,9 sekuntda geçdi. Üçünji baýrakly orny bolsa Görkli atly bedew eýeledi. M.Kiçigulowyň çapan bedewi bellenilen aralyga 2 minut 05,2 sekunt wagt sarp etdi. Bäşinji çapyşykda ýurdumyzyň gurluşyk-energetika toplumynyň baýragyna bellenilen apalygy 2 minut 17,0 sekuntda geçmegi başaran Kemer mynasyp boldy. Ony B.Agamyradow çapdy. Ö.Ýalkabowyň çapan Garlawaç atly bedewi bu aralygy 2 minut 18,0 sekuntda geçip, ikinji orny eýeledi. Bellenilen aralyga 2 minut 19,3 sekunt wagt sarp eden Gumman üçünji baýrakly orna düşdi. Onuň çapyksuwary B.Begliýew. Ýurdumyzyň senagat toplumynyň baýraklary altynjy çapyşygyň ýeňijilerine gowşuryldy. Onda Abraýly atly bedew bilen G.Agamyradow ýeňiji boldy. Olaryň görkezen wagty 2 minut 30,4 sekunda deň boldy. Ö.Ýalkabowyň çapan Polat atly bedewi bellenilen aralygy 2 minut 36,4 sekuntda geçip, ikinji orny eýeledi. Üçünji baýrakly orna bolsa bu aralygy 2 minut 36,9 sekuntda geçen Jaňlygara mynasyp boldy. Ony B.Amansähedow çapdy. Şeýlelikde nobat Türkmenistanyň Prezidentiniň baş baýragyny almak ugrunda geçirilen ýedinji çapyşygyň ýeňijilerine ýetýär. Milli Liderimiz bu çapyşykda ýeňiş gazanan çapyksuwara öz eli bilen baýraklary gowşurýar. Bu çapyşykda 2400 metr aralygy 2 minut 50,5 sekuntda geçen Dalbedew birinji geldi. Onuň çapyksuwary B.Agamyradow. M.Agamyradowyň çapan Gurgun atly bedewi bellenilen aralygy 2 minut 51,1 sekuntda geçip, ikinji orny eýeledi. Üçünji baýrakly orna E.Kiçigulowyň çapan Ýyldyz atly bedewi düşdi. Onuň görkezen wagty 2 minut 52,2 sekunda deň boldy. Baýrakly orunlara düşenleriň hemmesine awtoulaglaryň açarlary gowşuryldy. Soňra Türkmenistanyň Prezidentiniň “Türkmenistanyň ussat halypa çapyksuwary” diýen hormatly ady dakmak hakyndaky Permany okalýar. Hormatly Prezidentimiz Gurbanguly Berdimuhamedow atçylyk pudagynyň ösmegine mynasyp goşant goşan atşynaslara degişli nyşanlary gowşurdy. Mälim bolşy ýaly, atşynaslaryň yhlasly zähmetine mynasyp baha bermek maksady bilen, ýakynda “Türkmenistanyň halk atşynasy” diýlen hormatly at döredildi. Türkmenistanyň Prezidentiniň Permanyna laýyklykda bu hormatly ada mynasyp bolanlara hem milli Liderimiz degişli nyşanlary gowşurdy. Soňra ýurdumyzyň atçylyk pudagynyň ösmeginde bitiren hyzmatlaryny, dünýäde türkmen atçylyk sportunyň abraýynyň ýokary galmagyna goşan goşandyny nazara almak bilen, ýurdumyzyň Mejlisinyň hormatly Prezidentimiz Gurbanguly Berdimuhamedowa “Türkmenistanyň halk atşynasy” diýen hormatly ady dakmak hakyndaky karary kabul edendigi yglan edilende dabarada höküm sürýän baýramçylyk ýagdaýy has-da uly joşguna eýe boldy. Mejlisiň karary okalýar hem-de dabara gatnaşyjylaryň şowhunly el çarpyşmalary astynda döwlet Baştutanymyza degişli nyşan we şahadatnama gowşurylýar. Soňra ýurdumyzyň tejribeli atşynaslarynyň biri hormatly Prezidentimizden Gyrhan atly ajaýyp bedewi sowgat hökmünde kabul etmegi haýyş edýär. Baýramçylyk dabaralarynyň ahyrynda milli Liderimiz Gurbanguly Berdimuhamedow sylaglamak dabarasyna gatnaşyjylar bilen ýadygärlik surata düşdi. Bu ýerde, Halkara atçylyk spor toplumynda hormatly Prezidentimiz Gurbanguly Berdimuhamedow hökümet agzalaryndan ýurdumyzda her ýyl aprel aýynyň soňky ýekşenbesinde giňden bellinilýän Türkmen bedewiniň baýramy, şeýle hem “Türkmenistanyň halk atşynasy” diýen hormatly adyň dakylmagy mynasybetli gutlaglary kabul etdi. Ýygnananlar – milli parlamentiň başlygy, Türkmenistanyň Ministrler Kabinetiniň Başlygynyň orunbasarlary, ýurdumyzyň harby we hukuk goraýjy edaralarynyň ýolbaşçylary hormatly adyň dakylmagy we halkymyzyň ahalteke bedewleriniň gözelligine hormat-sarpa hem-de ägirt söýginiň alamatyna öwrülen şu günki baýramçylyk mynasybetli tüýs ýürekden gutladylar we döwlet Baştutanymyza berk jan saglyk, türkmen halkynyň bagtyýarlygynyň hem-de abadançylygynyň bähbidine başy başlanan iri möçberli özgertmeler maksatnamalarynyň durmuşa geçirilmeginde täze üstünlikler arzuw etdiler. Dabara gatnaşyjylaryň belleýşi ýaly, milli Liderimiz Gurbanguly Berdimuhamedowyň hut özüniň yzygiderli üns bermegi we tagallalary netijesinde milli atşynaslyk sungatynyň ösüşine hem-de meşhur ahalteke bedewleriniň dünýäde wagyz edilmegine täze itergi berildi. Olaryň hatarynda Halkara ahalteke atçylyk assosiasiýasynyň döredilmegini, tutuş ýurdumyz boýunça häzirkizaman aýlawlarynyň we iri atçylyk sport toplumlarynyň bina edilmegini, abraýly umumymilli bäsleşikleriň geçirilmegini görkezmek bolar. Olaryň netijesinde ýelden ýüwrük bedewleriň köpasyrlyk şöhraty günsaýyn artýar, dünýäniň dürli künjeklerinde ahalteke bedewiniň muşdaklarynyň sany barha köpelýär. Döwlet Baştutanymyz hoşniýetli sözler we gutlaglar üçin minnetdarlyk bildirip, ady rowaýata öwrülen ahalteke bedewleriniň gadymy şöhratynyň dikeldilmegi, atçylyk pudagynyň yzygiderli kämilleşdirilmegi, atçylyk sportuny ösdürmek, şeýle hem türkmen atşynaslarynyň yhlasly zähmetiniň höweslendirilmegi üçin ýurdumyzda geljekde hem ähli şertleriň dörediljekdigini aýtdy. Soňra hormatly Prezidentimiz Gurbanguly Berdimuhamedow dabara gatnaşyjylary bilen hoşlaşdy we Halkara atçylyk sport toplumyndan ugrady. *** Türkmen bedewiniň baýramy mynasybetli dabaralar ýurdumyzyň ähli şäherlerinde we obalarynda giňden ýaýbaňlandyryldy. Olaryň maksatnamasyna aýdym-sazly çykyşlar, sergiler, edebi-sazly hem-de şahyrana agşamlar, ýurdumyzyň atşynaslaryny we seýislerini sarpalamak çäreleri girizildi. Hormatly Prezidentimiz Gurbanguly Berdimuhamedowyň baştutanlygynda milli atşynaslyk mekdebimizi ösdürmek boýunça alnyp barylýan ägirt uly işler we bedewleriň şanyna guralan şu gezekki dabaralar Türkmenistanyň atşynaslyk babatda iri halkara merkezine öwrülýändigini alamatlandyrýar. Türkmen halky ajaýyp ahalteke bedewlerini döredip, olary häzirki döwürde dünýäniň medeni gymmatlygy hökmünde geljekki nesiller üçin aýawly saklap, bu ugurda ägirt uly işleri bitirýär.


text:
Gepleşikler
Yrakdaky syýasy partiýalaryň şäriklik hökümetiň gurulmagy baradaky tagallalary dowam edýär
Ankara Ýyldyrym Beýazyt uniwersitetiniň Syýasy ylymlar fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris
Ankara Ýyldyrym Baýazit uniwersitetiniň Syýasy Ylymlar Fakultetiniň Dekany Prof. Dr Kudret Bülbüliň mesele baradaky synyny dykgatyňyza ýetirýäris
Türkiýäniň ilkinji milli gönükdiriji komplekti: Duýgur gönükdiriji komplekt 1
Gazak modelini döreden Nazarbaýewiň ýolbaşçylygyndaky gazak hökümeti we şol hökümetiň sebitde ýerleşýän ýurtlara ýetirýän täsiri
2011-nji ýyldan bäri dowam edýän Siriýa krizisinde Idlib etraby oppozisionerleriň soňky galasy ýagdaýyna geldi
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Şu gün azat edijilik söweşini ýeňiş bilen netijelendiren 30-njy Awgust ýeňiş baýramyny belläp geçýäris
Türkiýe bilen Hýtaýyň Orta Aziýadaky jemgyýetçilik diplomatiýa hereketleri
Türkiýe bilen ABŞ-nyň arasynda başdan geçirilýän dartgynlygyň konstruktiw hem-de konýenktural sebäpleri
Ankara Ýyldyrym Beýazyt Uniwersitetiniň Syýasy Ylymlar Fakultetiniň Dekany Prof.Dr.Kudret Bülbüliň mesele baradaky synyny dykgatyňyza ýetirýäris


text:
Türkmenistanyň Prezidentiniň Kararyna laýyklykda, hereket edýän Mary döwlet elektrik stansiýasynyň çäginde utgaşykly dolanyşykda işleýän gaz turbinaly elektrik stansiýasynyň gurluşyk-gurnama işleri alnyp barylýar. Gaz we bug turbinalaryň hem-de kotýol-utilizatorlaryň gurnama işleri güýçli depginde dowam edýär.
Elektrik stansiýanyň gurluşyk işleriniň göwrüminde 4 sany gaz turbina we 2 sany bug turbinalaryny gurnalýar. Gaz turbina desgalarynyň hersiniň kuwwatlylygy 263 MWt, bug turbinalaryň hersiniň kuwwatlylygy 267 MWt deň. Ýokary basyşly aşa gyzdyrylan bug öndürmek üçin - hersiniň öndürijiligi 360 tonn/sag bolan 4 sany kotýol utilizatorlar gurnalýar.
Ýönekeý dolanşykda işleýän gaz turbina desgalaryndan tapawutlylykda, utgaşykly dolanşykda işleýän desgalarda gaz turbinalaryň ýanma önümleriniň gyzgynlygy kotýol-utilizatorlara berilýär, netijede aşa gyzdyrylan ýokary basyşly bug öndürilýär we onuň kömegi arkaly generator bilen bir walda oturan bug turbinasy herekete getirilýär hem-de elektrik energiýasy öndürilýär.
Öndürilen elektrik energiýasy 110/220/500 kW güýjenmeli açyk paýlaýjy gurluşlary arkaly Türkmenistanyň bitewi energoulgamyna beriler. Açyk paýlaýjy gurluşlaryň gurluşyk işleri dowam edýär we olarda dünýäniň belli kompaniýalarynyň önümleri gurnalýar.
Elektrik stansiýanyň çäklerinde wideo gözegçilik enjamlary gurnalar, bu bolsa öz gezeginde çylşyrymly enjamlaryň tehniki ýagdaýyna gözegçilik etmäge we olary dogry ulanmaga kömek eder.
1) Elektrik stansiýanyň peýdaly täsir koefisienti 56 göterim bolar, bu bolsa ýönekeý dolanşykda işleýän desgalaryňka garanyňda 22 göterim artykdyr.
2) Her ýylda 1 mlrd. 100 mln m3 tebigy gaz tygşytlanar.
3) Ýanma önümleriniň atmosfera zyňylýan temperaturasy 100 gradusa çenli peseldiler, ýagny ýönekeý dolanşykda işleýän desgalaryňka garanyňda 440 gradus pes bolar.
4) Daşky gurşawa zyňylýan parnik emelegetiriji gazlaryň mukdary 3 mln 100 müň tonna azalar.
5) Elektrik energiýasyny sarp edijileri ýokary hilli elektrik energiýasy bilen üpjün etmegiň ygtybarlylygyny we eksport maksatlary üçin tehniki mümkinçiliklerini artdyrar.
Elektrik stansiýada ýangyjy sarp etmegiň azalmagy netijesinde, daşky gurşawa zyňylýan ýanma önümleriň zyňylmagy peseler, bu bolsa öz gezeginde daşky gurşawy goramak bilen bagly meseleleri çözmekde degerli ýardam berer.


text:
Türkmenistan Aral kölüniň halas edilmegi bilen ýakyndan gyzyklanýar
Aral kölüniň halas edilmegine bagyşlanan maslahat Türkmenistanda geçirilýär
Aral kölünde suwuň çekilmegi sebäpli ýüze çykan tebigy apat, Sowet Soýuzynyň dargamagyndan soň garaşsyzlyklaryny yglan eden Orta Aziýa ýurtlaryny çäre görmäge gönükdirdi.
5 Orta Aziýa ýurdy: Türkmenistanyň, Gazagystanyň, Özbegistanyň, Gyrgyz Respublikasynyň we Täjigistanyň prezidentleriniň karary bilen 1993-nji ýylda Aral Deňizini Halas Etmek boýunça Halkara Gazna döredildi. Gaznanyň 2017-2019-njy ýyllaryň aralygynda Ýerine ýetiriji komitetiniň ýolbaşçylygyny Türkmenistan ýerine ýetirýär.
Üstümizdäki ýylyň iýun aýynda Aşgabatda Türkmenistanyň döwürleýin ýolbaşçylygynda gaznanyň alyp barmagy üçin ofis açyldy we Halkara Araly Halas Ediş Gaznasynyň Ýerine ýetiriji komitetiniň başlyklygyna bolsa Güýzgeldi Baýjanow bellenipdi.
Türkmenistanyň Prezidenti Gurbanguly Berdimuhamedow iýun aýynda Aşgabatdaky ofisiň açylmagy mynasybetli çap eden ýüzlenmesinde: “Türkmenistan ýolbaşçylyk döwründe Gaznanyň halkara profiliniň giňgerimli we birsydyrgyn görnüşe getirilmegi üçin elinden geleni eder we global tebigy apatlara garşy göreş boýunça eýeleýän pozisiýasyny güýçlendirmek üçin degişli ähli çäreleri görer” diýipdi.
Şu Aşgabatda Prezident Gurbanguly Berdimuhamedowyň şol sözlerini tassyklaýan iki ylalaşyga gol çekişildi. Gaznanyň Ýerine ýetiriji toparynyň edarasy Federal Germaniýanyň Halkara Hyzmatdaşlyk Jemgyýeti we Orta Aziýa Sebitleýin Daşky Gurşaw Merkezi bilen hyzmatdaşlyk şertnamasyny baglaşdy.
Ylalaşyklar bilen 40 ýyl ozalkysyna görä suwy 10 göterime barabar galan we çölleşme howpuna sezewar bolan Araly halas etmek üçin bilelikde işleşmegi hem-de tehniki goldaw bermegi nazarda tutýar.


text:
Aşgabatda nusgalyk şäheriñ döwrebap keşbi döreýär.
Paýtagtymyz Aşgabat şäheri täze binagärlik ajaýyplyklary bilen barha gülläp ösýär hem-de dünýäniñ iñ owadan şäherleriniñ biri derejesinde ykrar edilýär. Şu babatda ýokary dünýä ülñüleriniñ derejesinde durmuş-ykdysady desgalaryñ gurluşygyna aýratyn ähmiýet berilýär. Paýtagtymyzy ösdürmegiñ Meýilnamasynda bellenilen işler üstünlikli amala aşyrylýar. Şeýle hem Aşgabady gurmagyñ nobatdaky taslamalaryny durmuşa geçirmegiñ çäklerinde işler ýokary depginde alnyp barylýar we täze tapgyrlarynyñ desgalarynyñ taslamalary taýýarlanylýar.
Şweýsariýanyñ «SGS» kompaniýasy tarapyndan Türkmenistanyñ Gurluşyk we binagärlik ministrliginiñ Seýsmiki durnukly gurluşyk ylmy-barlag institutyna gowşuran sertifikaty ýurdumyzyñ gurluşyklarynyñ seýsmiki durduklylygynyñ hil derejesiniñ dünýä ýüzünde ykrar edilýändigini ýene bir gezek tassyklady.
Ýurdumyzyñ ilatynyñ ýaşaýyş-durmuş şertlerini mundan beýläk-de gowulandyrmak boýunça işler 2018-nji ýylda has hem işjeñleşdiriler, şol işler şu ýylyñ dowamynda üstünlikli alnyp baryldy. Hormatly Prezidentimiziñ aýdyşy ýaly, ähli obalary we şäherçelerimizi zerur bolan durmuş we medeni desgalar bilen doly üpjün etmek, adamlaryñ ýaşamagy üçin ähli oñaýly şertleri döretmek esasy maksatdyr. Bu desgalaryñ hatarynda meýdany müñlerçe inedördül metre golaý bolan häzirki zaman ýaşaýyş jaýlary, döwrebap mekdepler, çagalar baglary, saglyk öýleri, ýollar we beýleki zerur üpjünçilik ulgamlary bar.
Geçen ýyllarda ýurdumyzda gurluşyk pudagynyñ kuwwatly maddy-enjamlaýyn binýady döredildi. Şoña görä-de, öñümizdäki ýyllarda has giñ gerimli işleri amala aşyrmak göz öñünde tutulýar. Bu işleri üstünlikli durmuşa geçirmek üçin Türkmenistanda ähli zerur şertler bar.
Paýtagtymyzy ösdürmegiñ maksatnamasynda göz öñünde tutulan işleriñ ýerine ýetirilmegi türkmenistanlylaryñ ýaşaýyş-durmuş derejesiniñ has-da ýokarlandyrylmagy, döredijilikli zähmet çekmegi hem-de oñat ýaşamagy we göwnejaý dynç almagy üçin oñaýly şertleri üpjün etmäge ýardam eder. Adamlar hakdaky alada Türkmenistanyñ döwlet syýasatynyñ ileri tutulýan ugurlarynyñ biri bolup durýar. Bu maksatnamalar türkmenistanlylaryñ durmuş derejesiniñ düýpli özgerdilmegine, abadançylygynyñ ýokarlandyrylmagyna gönükdirilendir.


text:
DURMUŞ ÜPJÜNÇILIGI ULGAMY: YNSANPERWERLIK WE HOWANDARLYK ÝÖRELGELERINE EÝERIP
Durmuş ulgamy islendik döwletiň ykdysady we durmuş ösüşiniň ýagdaýyny kesgitleýän görkezijileriň biri bolup, ilkinji nobatda, ol ähli raýatlarymyzyň abadan durmuşynyň üpjün edilmegine gönükdirilendir.
Türkmenistanyň Konstitusiýasynda ykrar edilen adam mertebesini, azatlygyny we hukuklaryny goramakda bu ulgama möhüm orun degişli bolup, onuň ýörelgeleri we guralyşy jemgyýetde ykrar edilýän gymmatlyklara baglylykda tapawutlanýar. Türkmen milletine mahsus bolan ynsanperwerlik häsiýeti häzirki döwürde alnyp barylýan durmuş özgertmeleriniň mazmunynda hem öz aýdyň beýanyny tapýar we ol döwletlilik esaslarymyzyň mundan beýläk-de berkemegine itergi berýär.
Hormatly Prezidentimiziň ynsanperwerlige esaslanýan durmuş syýasaty raýatlarymyzyň ählisini gurşap alýar. Jemgyýetimiziň ynjyk gatlaklarynyň wekillerine döwlet tarapyndan berilýän howandarlyk kömeginiň möçberi we görnüşi halkara giňişliginde ýurdumyzyň adam hukuklarynyň üpjün edilýän ýurdy hökmünde tanalmagyna esas döredýär. latyň durmuş goraglylygyny ýokarlandyrmak we durmuş kepilliklerini üpjün etmek Türkmenistanyň Zähmet we ilaty durmuş taýdan goramak ministrliginiň wezipesine girýär.
Türkmenistanda ilaty durmuş taýdan goramak ulgamynyň zähmete ukypsyz adamlara, maýyplarа, çagaly maşgalalarа we beýleki adamlarа pensiýalaryň, döwlet kömek pullarynyň tölenilmegi hem-de durmuş ýeňillikleriniň berilmegi görnüşinde maddy üpjünçilik we durmuş taýdan hyzmat etmek boýunça döwlet ulgamyndan ybaratdyr.
Islendik jemgyýetiň ösen derejesi tutuş ilatyň ýaşaýyş ýagdaýy, hususan-da, ilatyň zähmete bolan hukuklaryny we kepilliklerini üpjün etmek, ilatyň durmuş taýdan goraglylygyny ýokarlandyrmak, şol sanda döwletiň goldawyna mätäç ilat gatlaklarynyň, ýagny çagalaryň, ýaşlaryň, ýaş eneleriň we ýaşuly nesliň wekilleriniň durmuş üpjünçiliginiň döwlet tarapyndan kepillendirilişiniň ýagdaýy bilen kesgitlenýär. Bu kadalar adam hukuklary babatynda BMG tarapyndan kabul edilýän konwensiýalarda we ylalaşyklarda ykrar edilýän binýatlaýyn ýörelgelere daýanmak bilen, raýatlaryň durmuş hukuklarynyň goralmagyny we goldanylmagyny üpjün edýär.
Häzirki döwürde milli ykdysadyýetimizde durnukly ösüşiň gazanylmagy ilatyň durmuş goraglylygyny üpjün etmäge mümkinçilik berýär. Şunuň bilen baglylykda hormatly Prezidentimiziň ýolbaşçylygynda amala aşyrylýan oňyn özgertmeleriň pensiýalaryň, döwlet kömek pullarynyň möçberleriniň ýylyň-ýylyna ýokarlanmagyna, netijede, raýatlarymyzyň durmuş üpjünçiliginiň pugtalanmagyna ýardam berýändigi aýratyn nygtalmaga mynasypdyr.
Türkmenistanyň Ilaty durmuş taýdan goramak hakyndaky Kodeksine laýyklykda, döwletimiz tarapyndan aýal maşgalalara çaga doglanda we oňa üç ýaşa çenli seretmek üçin döwlet kömek pullary, pensiýa ýaşyna ýetende pensiýalar ýa-da iş döwri bolmadyk ýagdaýynda durmuş kömek puly bilen üpjün edilýär. Şeýle-de, bu kodekse laýyklykda, çaga doglanda berilýän birwagtlaýyn kömek puly hem-de çaganyň üç ýaşy dolýança oňa seretmek boýunça kömek puly çaga seredýäniň işleýändigine ýa-da işlemeýändigine garamazdan bellenilýär hem-de tölenilýär.
Çaga doglanda berilýän döwlet kömek puly çaganyň doglan güni ýagdaýyndaky kesgitlenen möçberde bellenilýär.
Häzir maýyplyk boýunça döwlet kömek pullarynyň möçberleriniň ýokarlandyrylmagy Türkmenistanda bu ugurda uly tagallalaryň edilýändigini tassyklaýar.
Berkarar döwletimiziň bagtyýarlyk döwründe raýatlaryň durmuş derejesini üpjün etmek wezipesinden ugur alyp, ilatyň ýaşaýyş jaý üpjünçiligini ýokarlandyrmak ugrunda uly tagallalar edilýär. Hususan-da, maýyplygy bolan adamlar üçin ýaşaýyş jaýlaryny gurmak boýunça döwlet Baştutanymyz tarapyndan ýörite çözgüdiň kabul edilmegi munuň aýdyň subutnamasydyr.
2017-nji ýylyň 20-nji ýanwarynda milli Liderimiz «Ýurdumyzyň welaýatlarynda hem-de Aşgabat şäherinde maýyplar we beýleki durmuş goraglylygyna aýratyn mätäçlik çekýän adamlar üçin ýaşaýyş jaýlaryny gurmak hakynda» Karar kabul etdi. Karara laýyklykda, Ahal welaýatynyň Tejen şäherinde, Balkan welaýatynyň Balkanabat şäherinde, Daşoguz welaýatynyň Daşoguz şäherinde, Lebap welaýatynyň Türkmenabat şäherinde, Mary welaýatynyň Mary şäherinde we Aşgabat şäherinde maýyplar we beýleki durmuş goraglylygyna aýratyn mätäçlik çekýän adamlar üçin 1 sany 4 gatly 48 öýli ýaşaýyş jaýlaryny gurmak meýilleşdirildi. 2017-nji ýylyň dekabrynda bu jaýlaryň dabaraly açylmagy adam baradaky aladanyň Türkmenistanyň durmuş syýasatynyň ileri tutulýan ugry bolup durýandygyna şaýatlyk edýär. Şol bir wagtyň özünde bu ugurda gazanylýan üstünlikler durmuş goraglylygyna aýratyn mätäç adamlaryň hukuklaryny goramakda, olara sarpa goýmakda ýurdumyzyň öz üstüne alan borçnamalaryny doly ýerine ýetirýändigini görkezýär.
Türkmenistanda maýyplygy bolan adamlaryň zähmet we iş üpjünçilik çygyrlaryndaky gatnaşyklary Türkmenistanyň Konstitusiýasy, «Ilatyň iş bilen üpjünçiligi hakynda» Türkmenistanyň Kanuny we beýleki kadalaşdyryjy namalar arkaly düzgünleşdirilýär.
Hormatly Prezidentimiziň 2015-nji ýylyň 1-nji maýyndaky Karary bilen tassyklanan «Türkmenistanda iş üpjünçilik ulgamyny kämilleşdirmegiň hem-de täze iş orunlaryny döretmegiň 2015-2020-nji ýyllar üçin Maksatnamasynda» maýyplygy bolan raýatlaryň zähmet çekmäge bolan hukuklarynyň amala aşyrylmagy üçin şertleri döretmek, olaryň iş bilen üpjünçiliginiň derejesini ýokarlandyrmak üçin çäreleri işläp düzmek göz öňünde tutuldy.
Şunuň bilen baglylykda degişli ministrlikler, pudak edaralary, jemgyýetçilik guramalary bilen bilelikde Türkmenistanyň Zähmet we ilaty durmuş taýdan goramak ministrligi tarapyndan «Maýyplygy bolan adamlaryň zähmet we iş üpjünçilik çygryndaky hukuklarynyň Türkmenistanda doly durmuşa geçirilmegini üpjün etmek üçin 2017-2020-nji ýyllarda amala aşyrylmaly çäreleriň Meýilnamasynyň» taslamasynyň Maýyplaryň hukuklary hakyndaky Konwensiýa laýyklykda işlenip taýýarlanylandygy hem-de 2016-njy ýylyň 14-nji oktýabrynda Türkmenistanyň Prezidentiniň Karary bilen tassyklanandygy aýratyn nygtalmaga mynasypdyr.
Maýyplygy bolan adamlaryň iş üpjünçiligi bilen bagly meseleler boýunça döwlet Baştutanymyz tarapyndan tassyklanan bu resminama saglyk mümkinçilikleri çäkli adamlaryň durmuş-zähmet hukuklaryny dikeltmäge, olaryň döredijilik mümkinçiliklerini amala aşyrmagyna gönükdirilendigi bilen ähmiýetlidir.
Meýilnamada maýyplygy bolan adamlaryň hukuklarynyň we bähbitleriniň goraglylygyny has-da ýokarlandyrmak göz öňünde tutulýar. Ýagny, maýyplyga getirýän keselleriň öňüni almak we bejermek, maýyplygy bolan adamlaryň telekeçilik işi bilen meşgullanmak üçin mümkinçiliklerini giňeltmek boýunça çäreleriň durmuşa geçirilmegine, olar üçin «durmuş taksi» ulag gullugynyň guralmagyna uly ähmiýet berilýär.
Şunuň bilen birlikde, 2016-njy ýylyň 18-nji iýunynda tassyklanan «Ilatyň iş bilen üpjünçiligi hakynda» Türkmenistanyň Kanunynda hem maýyplygy bolan adamlara we döwletiň goldawyna degişli beýleki adamlara döwlet kepilliklerini bermek bellenen. Bu Kanunda hem-de kabul edilen meýilnamada bellenilişi ýaly, durmuş taýdan goralmaga degişli adamlary, zähmet bazarynda deň şertlerde bäsleşige ukypsyz raýatlary işe kabul eder ýaly, maýyplygy bolan adamlar üçin hem ýörite iş orunlaryny döreder ýaly paý bellemek hem göz öňünde tutulýar.
Paýa laýyklykda işe ýerleşdirilmäge, girdeji çeşmesi bolmadyk durmuş goraglylygyna degişli raýatlara, ýagny, kärhanalaryň ýatyrylmagy ýa-da işiniň bes edilmegi, işgär sanynyň ýa-da wezipe sanawynyň gysgaldylmagy bilen bagly iş ýerini ýitiren adamlar, maşgalada ýeke-täk ekleýji bolup duran adamlar, bir ýa-da ondan köp kämillik ýaşyna ýetmedik çagany ýeke terbiýeleýän ene-atalar degişli bolýar.
Türkmenistanyň Zähmet kodeksinde hem maýyplar üçin olaryň mümkinçiliklerine görä iş bilen üpjünçilik babatynda birnäçe ýeňillikleriň göz öňünde tutulýandygy aýratyn bellärliklidir. Mysal üçin, maýyplygy bolan adamlara zähmet hakyny azaltmazdan iş wagtynyň dowamlylygy gysgaldylyp bilner.
Işgär ilkinji işläp başlan ýylynda esasy rugsady almak üçin zähmet şertnamasynyň baglaşylan gününden başlap üznüksiz on bir aý işländen soň eýe bolýan bolsa, maýyplygy bolan adamlara on bir aý geçmese-de her ýylky esasy rugsat olaryň islegi boýunça berilýär. Şeýle hem, her ýylky esasy rugsat olaryň islegine görä özlerine amatly bolan wagtda berilýär.
Edara-kärhanalarda zähmet çekýän raýatlaryň her ýylky esasy rugsadyň dowamlylygy ýylda otuz senenama güni diýlip bellenilýän bolsa, maýyplygy bolan adamlara her ýylky esasy rugsadyň dowamlylygy kyrk bäş senenama güni bilen bellenilýär.
Meýilnamada göz öňünde tutulan çäreleriň durmuşa geçirilmegi geljekde biziň ýurdumyzda maýyplygy bolan adamlaryň ýaşaýyş-durmuş derejesiniň, şonuň bilen birlikde hem olaryň ukyp-başarnyklaryna görä iş bilen üpjünçiliginiň derejesiniň has-da ýokarlanjakdygyny alamatlandyrýar.
03.08.2018 - «Türkmenistan» gazeti


text:
Nani
Nani 1986njy yylyn 17nji noyabrda Kabo Werde, Praýada dogulyar.Yashlykda olar Portugaliýa göchyarler.Figo , K.Ronaldo yaly hem oz futbol bashyny Sportingdan alyp gaytyar we Portugaliýa kubogyna 2007de eye bolyar.4yyllap zahmet chekip,ol 60 oyunda 10 gol urup, Mançester Ýunaýtede gechyar.Nani gaty yokary tehnika ulanyp,her oyunda oz gyrada fintleri bilen goragchylary gorkuzyar.Nani Manchester bilen Angliýada chempion boldy(2008,2009,2011), Angliýanyn kubok ligasynyn yenijisi(2009,2010), Angliyanyn superkubogynyn yenijisi(2007,2008,2011), Uefa çempionlar ligasynyñ yenijisi(2008), Fifa klublar ara dünýä çempionatynyn yenijisi(2008), Uefa chempionlar ligasynyn finalchysy(2011).Angliya Premyer-ligasynyn in gowy assistenti(paslayjy)(2011). Portugaliýanyñ milli futbol düzüminde chykysh edip,52 oyunda 11 sapar tapawutlanandyr.Manchester bilen 2014de chenli kontrakty bardyr


text:
Türkmenistanyň Daşary işler ministrliginiň Halkara gatnaşyklary instituty özüniň döredilmeginiň 10 ýyllyk senesini dabaraly ýagdaýda belleýär. Şu gün hormatly Prezidentimiz Gurbanguly Berdimuhamedowyň tabşyrygy boýunça Halkara gatnaşyklary institutynda “Bitarap Türkmenistanyň diplomatiýasy: taryhdan geljege” atly ylmy-amaly maslahat geçirildi.
Mälim bolşy ýaly, 2008-nji ýylyň 20-nji martynda döwlet Baştutanymyzyň bu instituty döretmek hakyndaky çözgüdi ýurdumyzyň diplomatik gullugy üçin ýokary hünärli işgärleri taýýarlamak boýunça bir bitewi ulgamyň kemala getirilmeginiň başlangyjyna öwrüldi. Munuň özi daşary syýasat we halkara gatnaşyklary ulgamynda hereket edýän döwlet düzümlerinde häzirki zaman ösüşiniň möhüm meseleleri boýunça ylmy-barlag işlerini alyp barýan hünärmenleriň üpjünçiligine gönükdirildi.
Bu çözgüt Türkmenistanyň dünýä giňişligine, halkara gatnaşyklar ulgamyna işjeň goşulmagynyň möhüm şertini emele getirdi. Bu bolsa ugurdaş bilimi we tejribesi bolan täze hünärmenleriň taýýarlanmagyny ýüze çykardy. Häzirki döwürde Halkara gatnaşyklary instituty Garaşsyz, Bitarap döwletimiziň daşary syýasat ugruny alyp barýan, daşary ýurtlarda Türkmenistana wekilçilik edýän we onuň milli bähbitlerini goraýan hem-de Watanymyzyň halkara abraýynyň berkidilmegi ugrunda degişli işleri alyp barýan türkmen diplomatlarynyň täze nesillerini kemala getirmek boýunça jogapkärli wezipäni alyp barýar.
Institut döredileninden bäri halkara gatnaşyklary we diplomatiýasy, halkara hukugy, halkara ykdysady gatnaşyklary we halkara žurnalistikasy boýunça 400-den gowrak hünärmenleri taýýarlady. Olar häzirki döwürde döwlet düzümlerinde, döwletimiziň daşary ýurtlardaky diplomatik wekilhanalarynda, konsullyk edaralarynda, halkara guramalarynyň ýanyndaky hemişelik wekilhanalarda gulluk edýärler.
Daşary ýurtlaryň ýokary okuw mekdepleriniň we diplomatik akademiýalarynyň hünärmenleri bilen tejribe alyşmak boýunça işjeň hyzmatdaşlyk etmek institutyň işiniň esasy ugurlarynyň biri bolup durýar. Bu ýokary okuw mekdebinde daşary ýurtly myhmanlaryň gatnaşmagynda halkara gün tertibiniň dürli meseleleri boýunça ylmy-amaly maslahatlar, seminarlar we duşuşyklar yzygiderli geçirilip durulýar.
Bu gezekki forumyň işine ýurdumyzyň Mejlisiniň deputatlary, Daşary işler ministrliginiň işgärleri, daşary ýurtlaryň Türkmenistanda işleýän diplomatik wekilhanalarynyň we halkara guramalaryň ýolbaşçylary, paýtagtymyzdaky ýokary okuw mekdepleriň professor-mugallymlary, talyplary, köpçülikleýin habar beriş serişdeleriniň wekilleri gatnaşdylar.
Çärä gatnaşyjylar hormatly Prezidentimiz Gurbanguly Berdimuhamedowyň Gutlagyny uly ruhubelentlik bilen diňlediler. Garaşsyz Türkmenistan häzirki zaman halkara gatnaşyklary ulgamynda özüniň mynasyp we abraýly ornuny eýeleýär, giň hyzmatdaşlygy işjeň ösdürýär. Aýdyň maksatlara we anyk ýörelgelere esaslanan daşary syýasaty alyp barmak bilen, dünýä jemgyýetçiliginiň ileri tutýan maksatlaryna, ilkinji nobatda bolsa, ählumumy parahatçylygy, howpsuzlygy we durnukly ösüşi üpjün etmäge gönükdirilen derwaýys başlangyçlar bilen çykyş edýär diýlip, döwlet Baştutanymyzyň Gutlagynda bellenilýär.
Merkezi Aziýada we onuň çäklerinden daşynda netijeli döwletara gatnaşyklary goldamak boýunça syýasy-diplomatik ugurlara we çözgütlere aýratyn üns berilýär. Türkmenistanyň başlangyjy boýunça Birleşen Milletler Guramasynyň Baş Assambleýasy tarapyndan birnäçe rezolýusiýalar kabul edildi. Olarda sebitleýin durnuklylygy we howpsuzlygy, energiýa serişdeleriniň üstaşyr geçelgelerini berkitmek, ulag-aragatnaşyk düzümlerini ösdürmek ýaly tutuş adamzat üçin has möhüm bolan ugurlar anyklaşdyryldy.
Häzirki şertlerde halkara gatnaşyklary netijeli ösdürmekde diplomatik işgärleriň ýokary hünär ussatlygynyň, çuňňur biliminiň we zehininiň, hemmetaraplaýyn taýýarlygynyň wajypdygyny belläp, milli Liderimiz diplomatiýanyň milli mekdebini mundan beýläk-de kämilleşdirmek üçin döwlet derejesinde ähli zerur şertleriň üpjün ediljekdigini nygtady.
Maslahatda çykyş edenler Türkmenistanyň hemişelik Bitaraplyk hukuk derejesine ygrarlydygyny we bitaraplyk, hoşniýetli goňşuçylyk hem-de umumy bähbitleriň hormatyna hyzmatdaşlyk gatnaşyklara ygrarlydygyny iş ýüzünde subut etmek arkaly bu ýörelgeleri özüniň daşary syýasatynyň binýatlyk esasy hökmünde ykrar edýändigini nygtadylar.
Milli Liderimiziň ýolbaşçylygynda işlenip taýýarlanylan we üstünlikli durmuşa geçirilýän “Bitarap Türkmenistanyň daşary syýasat ugrunyň “2017 — 2023-nji ýyllar üçin konsepsiýasynda” daşary ýurtly hyzmatdaşlar we halkara guramalar bilen özara peýdaly hyzmatdaşlygy artdyrmak ýörelgelerini nazarlaýandygyny nygtadylar.
Watanymyzda 2018-nji ýylyň “Türkmenistan — Beýik Ýüpek ýolunyň ýüregi” diýlip yglan edilmegi bu gadymy ugruň täze görnüşde dikeldilmegi boýunça yzygiderli işleriň alnyp barylmagyny şertlendirjekdigine, syýasy, söwda-ykdysady we medeni-ynsanperwer gatnaşyklary artdyrmak üçin ägirt uly mümkinçilikleri açjakdygyna ynam bildirdiler. Bu strategik ähmiýetli halkara ugruň häzirki şertlerde dikeldilmegini baş wezipe hökmünde kesgitlän Türkmenistan özüniň diplomatiýasyny bu taslamanyň durmuşa geçirilmeginde işjeň peýdalanýar.
Çykyşlarda hormatly Prezidentimiz Gurbanguly Berdimuhamedowyň ählumumy ekologiýa we energetika howpsuzlygyny üpjün etmek, yklymüsti üstaşyr ulag geçelgelerini döretmek, Owganystandaky ýagdaýy parahatçylykly ýol bilen kadalaşdyrmak hem-de degişli halkara-hukuk gurallary işläp taýýarlamak boýunça öňe sürýän başlangyçlarynyň dünýä bileleşiginiň giň goldawyna eýe bolýandygy bellenildi.
Şu ýylyň 8-nji martynda Birleşen Milletler Guramasynyň Howpsuzlyk Geňeşiniň BMG-niň Owganystanda halkara tagallalary goldamak barada Rezolýusiýasy munuň aýdyň subutnamasydyr.
Milletler Bileleşiginiň esasy düzümleriniň biri bolan BMG-niň Howpsuzlyk Geňeşiniň bu resminamasynda döwletimiziň goňşy ýurduň durmuş-ykdysady düzümini ösdürmek boýunça amala aşyrýan çärelerine möhüm ornuň degişlidigi nygtaldy. Onda Türkmenistanyň ulag we energetika, hususan-da, Türkmenistan — Owganystan — Pakistan — Hindistan gaz geçirijisiniň, gurlyşygynyň, Türkmenistandan Owganystana çekilen demir ýoluň, Owganystan — Türkmenistan — Azerbaýjan — Gruziýa — Türkiýe halkara ulag geçelgesini döretmek hakyndaky ylalaşygyň, gurluşygynyň aýratyn ähmiýete eýedigi bellenildi.
Mälim bolşy ýaly, TOPH gaz geçirijisiniň taslamasyny iş ýüzünde durmuşa geçirmek çärelerine 2015-nji ýylyň dekabrynda başlandy. Ýakynda bolsa bu gaz geçirijiniň owgan böleginiň gurluşygyna hem-de Türkmenistan — Owganystan — Pakistan ugry boýunça elektrik geçirijini gurmak we optiki-süýümli aragatnaşyk ulgamyny çekmek boýunça işlere badalga berildi. Şeýle hem Kerki — Ymamnazar — Akina we Serhetabat — Turgundy ugurlary boýunça demir ýol gatnawlary açyldy.
BMG-niň Howpsuzlyk Geňeşiniň bu Rezolýusiýany kabul etmekde alyp baran giň möçberli işlerini nazara almak bilen, amatly şertleri üpjün etmek hem-de ýokarda agzalan taslamalary we ylalaşyklary amala aşyrmak maksady bilen netijeli hyzmatdaşlygy ýola goýmak işlerine gyzyklanma bildirilýän ähli taraplar çagyryldy.
Hormatly Prezidentimiz Gurbanguly Berdimuhamedowyň bu resminamanyň kabul edilmegi mynasybetli watandaşlarymyza iberen Gutlagynda belleýşi ýaly, Türkmenistan ählumumy parahatçylygyň we durnukly ösüşiň maksatlaryna laýyk gelýän hem-de anyk esaslandyrylan daşary syýasat ugruny saýlap aldy. Rezolýusiýanyň kabul edilmegi ýurdumyzyň Merkezi Aziýa sebitinde halkara hyzmatdaşlygyny pugtalandyrmakdaky hyzmatlarynyň ykrar edilýändiginiň nobatdaky subutnamasyna öwrüldi. Ol Türkmenistana uzak möhletleýin meýilnamalary we Birleşen Milletler Guramasy bilen özara gatnaşyklar strategiýasyny ynamly amala aşyrmaga mümkinçilik berýär.
Öňde durýan maksatlara ýetmekde ýokary hünärli diplomatik işgärlere, halkaraçy hünärmenlere möhüm orun degişlidir. Munuň özi döwletara gatnaşyklaryň ähli ugurlaryny ösdürmek, türkmen döwletiniň dünýä giňişliginde eýeleýän ornuny we abraýyny pugtalandyrmak üçin has oňyn şertleriň we ýagdaýlaryň döredilmegini üpjün eder.
Bu gezekki maslahatyň dowamynda häzirki döwürde bu ugur boýunça ýokary hünärli işgärleri taýýarlamagyň yzygiderli ylmy gözlegler, daşary syýasat maksatnamalarynyň amaly meselelerini işläp taýýarlamak çäreleri bilen utgaşykly alnyp barylýandygy bellenildi. Şunlukda, DIM-niň Halkara gatnaşyklary instituty diňe bir mugallymçylyk ugry däl, eýsem, halkara gatnaşyklar we daşary syýasat bilen baglanyşykly meseleleri amaly taýdan işläp taýýarlamagy ugur edinýän ylmy edara bolup durýar. Hormatly Prezidentimiz Gurbanguly Berdimuhamedowyň düýpli ýörelgelerini, täzeçil daşary syýasat başlangyçlaryny we tekliplerini çuňňur öwrenmek institutyň ylmy-barlag işleriniň esasy ugry bolup durýar.
Ýokary diplomatiýa mekdebiniň işini kämilleşdirmek maksady bilen, bu ýerde Durnukly ösüş maksatlary boýunça Ylmy-usulyýet merkezi hem-de Türkmenistanyň diplomatik gulluklary üçin edara ediş-tehniki işgärleri taýýarlamak baradaky Okuw merkezi açyldy.
Şunuň bilen baglylykda, Türkmenistanyň daşary syýasatynyň dürli ugurlaryny, onuň halkara başlangyçlaryny beýan edýän anyk we dürs maglumatlary bolan ösen islegleri kanagatlandyrmak üçin zerur şertleriň döredilmeginiň wajyplygy ýüze çykýar. Ýurdumyzyň DIM-niň “Türkmenistanyň daşary syýasaty we diplomatiýasy” ady bilen çap edilýän ylmy-amaly žurnaly hut şu wezipelere gulluk edýär. Ol alymlaryň we diplomatlaryň özara pikir alyşmalary üçin oňyn hem-de netijeli binýat bolup durýar.
Maslahatyň ahyrynda oňa gatnaşyjylar hormatly Prezidentimiz Gurbanguly Berdimuhamedowa Ýüzlenme kabul etdiler. Onda ýurdumyzyň diplomatik gullugyny kämilleşdirmek meselelerine yzygiderli üns berýändigi üçin milli Liderimize çuňňur hoşallyk sözleri beýan edildi hem-de türkmen diplomatlarynyň Watanymyzyň halkara giňişligindäki bähbitlerini mundan beýläk-de üpjün etmek boýunça döwlet Baştutanymyzyň öňde goýýan wezipelerini ýerine ýetirmek ugrunda ähli tagallalaryny gaýgyrmajakdyklaryna ynam bildirildi.
Institutyň binasynyň eýwanynda hut şu çärä bagyşlanan sergi guraldy. Onda milli Liderimiziň kitaplary, şeýle hem institutyň mugallymlary tarapyndan taýýarlanylan ylmy işler, sözlükler we okuw gollanmalary esasy orun eýeledi. Şeýle hem bu ýerde görkezilýän gymmatlyklar bu ýokary okuw mekdebiniň üstünlikleri we ýeten derejesi barada gürrüň berýär.


text:
Audio clip: Adobe Flash Player (version 9 or above) is required to play this audio clip. Download the latest version here. You also need to have JavaScript enabled in your browser.
“Догрулык Ёлы”7 (Download edip bilersiňiz)
Günä Nädip Dünýä Girdi
Başlangyç 3
Salam gadyrly diňleýjiler! Biz sizi Özüniň döreden dogrulyk ýoluna düşünmegiňizi we ol ýola boýun bolup Özi bilen baky parahatçylykda bolmagyňyzy isleýän Parahatçylyk Hudaýyňynyň adyndan bu günki Dogrulyk Ýoly atly radio eşitdirmämize hoş geldiňiz diýýäris!
Geçen iki radio gepleşigimizde Hudaýyň ilkinji iki adamy döredendigini öwrenipdik. Mukaddes Ýazgy şeýle diýýär, “27 Şeýdip, Hudaý Öz keşbinde ynsany ýaratdy,
Hawa, Hudaý olary Öz keşbinde ýaratdy,
Olary erkek we aýal edip ýaratdy. (Gelip Çykyş 1:27)
Erkegiň we aýalyň janynda, Hudaýy tanap bilmekleri üçin olara ruh berdi, Ony söýüp bilmekleri üçin oalra ýürek kalb berdi. Hudaý olara mundan başga olaryň Oňa boýun bolmagy ýada bolmazlygy saýlap bilmekleri üçin azat erkin erk berdi. Hudaý olary erde ýasalan ajaýyp bir er bolan Jennet bagynda, ýagny Erem diýilip at berilen bagda erleşdirdi. Hudaý ilkinji ynsan bolan Adam ata we ilkinji aýal bolan How enä olaryň parahatçylykda we bol elinlikde ýaşamaklary üçin ähli zady berdi. Hudaý adamlaryň ony tanamagyny, söýmegini we Oňa baky sejde etmegini isledi. Şeýlelikde, Hudaýyň Özüniň kämil maslahatyna laýyklykda, Özüniň ýaradan adamynyň öňünde bir ýönekeý synag goýandygyny görýäris. Erem bagynyň ortarasynda Hudaý ýagşylygy we ýamanlygy bilme agajyny erleşdirdi we adama şeýle diýip buýruk berdi, ” 16…: «Sen bagdaky islän agaçlaryň miwesinden arkaýyn iýip bilersiň. 17Ýöne sen ýagşy-ýamany saýgaryş daragtynyň miwesinden iýmegin, çünki şondan iýen günüň sen hökman ölersiň».
(Gelip Çykyş 2:16,17) Näme üçin Hudaý Adam atany şeýle ýol bilen synady? Hudaý Adam atanyň ýüreginiň ýagdaýyny görkezmek isledi. Hudaý Adam atany günä etdirmek üçin synaman, munuň deregine ony bereketlemek we güýçlendirmek üçin etdi. Hudaýyň ýaradan ynsany hiç bir kemsizdi we günäsizdi, emma bu diýildigi onda kämil söýgi ýada kämil etişenlik hasiet bardy diýmegi aňlatmaýar. Hudaý Adam atanyň öňünde barlag goýup, onuň söýgüsini barlady. Eger Adam ata synagda berk duran bolsa we Hudaýa boýun bolan bolsa, ol Hudaýa bolan söýgüsiniň çyn ýüregindendigini subut ederdi. Eger Adam ata synagda duran bolsa we günäni ret eden bolsa, onda synag ony güýçlendirerdi. Sebabi Ýazgy şeýle diýýär, ”synag wagtyndaky çydamlylyk häsieti emeler getirýär. (Rim. 5:4)
Bu gün bolsa, Başlangyç kitabynyň üçünji babyna gelip etdik. Bu bap bize günäniň nädip dünýä girendigini görkezýär. Eger biz bu babyň öwredýänlerini bilsek, onda näme üçin ynsanyň ýüreginiň şeýle erbetdiginiň we näme üçin bu günki gün dünýäniň jebir jepalardan dolydygynyň sebäbini bileris.
Adam ata bilen How enäniň ozal başda Jennet Bagynda dolyp daşyp bagtly ýaşandygyny we sapaly ýaşamak üçin ähli gerek zatlarynyň bolandygyny siziň bilen öwrendik. Iň gowy zat hem, Reb Hudaý her gün baga olaryň ýanyna salkyn agşamda gelýändigidi. Şeýdip Hudaý Adam ata we How ene bilen gürleşmäge gelerdi. Olar bilen manyly we ajaýyp gatnaşykda bolmak üçin Hudaý olaryň ýanyna barardy.
Ýöne, bagda olardan başgada biriniň bolandygyny aýdýar. Onyň kimdigini bilýärmisiň? Ol Hudaýyň duşmany, iblis bolan Şeýtandy. Hudaý dünýäni we ondaky zatlary ýaradanda, Şeýtan görýärdi. Hudaý Adam ata ýagşylygy we ýamanlygy bilme agajyndan iýmezligi buýruk berende, Şeýtan diňläp otyrdy. Emma ol ýöne görüp we diňläp oturmak bilen çäklenmedi-de, Hudaýyň ajaýyp işini bozmak üçin plan düzdi. Şeýtan, Hudaýyň ýaradan adamynyň Oňa boýun egmän, günä edip, Ondan aýralyga düşip ýok bolmagyny isläp Hudaýyň ýaradan adamyny azdyrmak üçin synaga salmagy oýlap tapdy. Şeýtanyň näme oýlaýandygyny Hudaý bilýärdi, emma Adam ata we How ene mundan habarsyzdy.
Bir gün, Adam ata we How ene gadagan edilen agajyň golaýynda wagtynda, Şeýtan ýylan keşbinde geldi we olar bilen gürleşip başlady. Şeýlelikde, Ýazgy şeýle diýýär: ”1Ýylan Reb Hudaýyň ýaradan haýwanlarynyň hemmesinden mekirdi. Ýylan aýaldan: «Dogrudanam, Hudaý size bagdaky agaçlaryň hiç birinden iýmäň diýdimi?» diýip sorady.” (Gelip Çykyş 3:1)
Geliň şu erde gysgaça sakynyp geçeliň. Näme üçin Şeýtan ýylan ýaly bolup olaryň ýanyna geldi? Mukaddes Ýazgy muňa şeýle diýip jogap berýär: ”1Ýylan Reb Hudaýyň ýaradan haýwanlarynyň hemmesinden mekirdi.” Şeýtan azdyryjydyr we şonuň üçin hem ol iň akylly biri ýaly bolup göründi. Şeýtan Adam ata we How enäniň ýanyna uly bir gyzyl ajdarjhanyň keşbinde gelip, ”Size parahatlyk. Men iblis, Hudaýyň duşmany. Men bu gün siziň ýanyňyza ýaşaýyş Rebbi Hudaýdan ýüz öwürtmegä we onuň netijesinde siziň baky ýok bolmagyňyzy isläp geldim.” Şeýtan beýle hereket etmeýär! Onda ol olara nähili ýagdaýda göründi? Ol olara owadan we akylly bir jandar hökmünde göründi. Ol olar bilen ýylanyň üsti bilen gürleşmek isledi, çünki şol wagtlar, heniz günä dünýä girmänkä, ýylan haýwanlaryň içinde iň mekiridi.
Şeýtan hali henizem şeýledir. Ol mekir. Ol hemişe hemişede, özüniň hödüleýän zatlaryny gowy zat hökmünde görkezýär. Mukaddes Ýazgy şeýle diýýär, “Şeýtanyň özi-de nur perişdesiniň keşbine girýär.” (2Kor.11:14) Hudaý Öz sözünde bizi yzygiderli şeýle diýip habardar edýär, “Ýalan pygamberlerden ägä boluň; olar siziň ýanyňyza goýun derisine girip gelerler, emma içi ýyrtyjy möjekdirler.” (Matta 7:15) Şeýtan ýalançydyr. Şonuň üçin ol Adam ata we How enä akylly mekir ýylanyň keşbinde göründi. Ine şonuň üçin hem ol Adam ata bilen gürleşmän How ene bilen gürleşmegi makul bildi. How enäni azdyrmak Adam atany azdyrmakdan eňil hasaplap ol şeýle etdi. Çünki, Hudaýyň Adam ata agaç hakyndaky buýrugy How enäni ýaratmanka berendigini Şeýtan bilýärdi. Ýöne elbetde How ene hem Hudaýyň buýrugyny bilýärdi. Iblis gaty bilimlidir we name gazanmak isleýändigini bilýändir. Eger How enäni şol gadagan edilen agajyň miwesinden iýdirsem, Adam atada aýalynyň yzynan Hudaýa boýun bolmazlykda eýerer diýip Şeýtan maslahat etdi. Şeýlelikde, Ýazgy şeýle diýýär: “Ýylan aýaldan: «Dogrudanam, Hudaý size bagdaky agaçlaryň hiç birinden iýmäň diýdimi?» diýip sorady.” (Gelip Çykyş 3:1) Şeýtanyň How enä name diýendigini eşitdiňizmi? Ol şeýle diýdi, “Dogrudanam, Hudaý size bagdaky agaçlaryň hiç birinden iýmäň diýdimi?” Şeýtanyň name etmek isleýändigini gördüňizmi? Ol How enäniň aňynda Hudaýyň aýdan SÖzüne bolan şübhe döretmäge synanyşdy. Şonuň üçin ol, “…Hudaý…diýdimi?” Hudaý dogrudanam diýdimi?” diýip soraýar. Şeýtan heniz hem şeýle hereket edýär. Ol Hakykat Sözüne garşydyr, sebäbi Hudaýyň Sözi onyyň ýalan işini paş edýändir. nuryň garaňkylygy aradan aýyrýandygy ýaly, Şeýtan hakykatyň ýalany hem kowjakdygyny bilýändir.
Geliň häzir bolsa, Şeýtan bilen aýalyň arasynda bolup geçen gürrüňiň yzyny diňläliň:
“. 2Aýal ýylana şeýle jogap berdi: «Bagdaky agaçlaryň miwelerinden iýmäge biziň ygtyýarymyz bar. 3Ýöne Hudaý: “Siz bagyň ortasyndaky agajyň miwesinden iýmelem dälsiňiz, oňa degmelem dälsiňiz, ýogsam ölersiňiz” diýdi». 4Ýylan aýala şeýle diýdi: «Ýok, ýok! Ölmersiňiz. 5Şol agajyň miwesinden dadan günüňiz, Hudaý siziň gözüňiziň açyljakdygyny we edil Hudaý kimin boljakdygyňyzy hem-de ýagşy-ýamany saýgarjakdygyňyzy bilýär».” (Gelip Çykyş 3:2-5)
Bu gaty haýran galdyryjy! Adam ata we How ene Hudaýyň gadagan eden agajyndan iýselere Hudaýyň aýdan zatlary olar bilen bolup geçermi? Hudaý olara, “Siz ölersiňiz!”, diýdi. Şeýtan olara näme diýdi? Ol olara: “Siz ölmersiňiz!”, diýdi. Şeýlelikde, Şeýtan Hudaýyň Sözüni şübhe salmak bilen çäklenmän, göni Hudaýyň Sözüni garşy durdy we ony ret etdi! Bu hakynda näme pikir edýärsiň? Kim hakykaty aýdýardy, Şeýtanmy ýada Hudaý? Mukaddes Ýazgylar Hudaýyň Hakykatdygyny we hiç haçan ýalan sözlemeýändigini aýdýar. Şeýtanda bolsa hiç hili hakykat ýokdyr, sebabi “onda hakykat ýok. Ol ýalan sözlän mahaly öz-özünden sözleýär, çünki ol ýalançy, ýalanyň atasy.” (Ýahýa 8:44) Ýöne, Şeýtanyň diňe bir ýalançy bolman, onu aldawçydygyny hem ýatdan çykarmaly däldiris. Ol mekirdir; ol ýalan bolan zady hakykat bilen garyşdyrýandyr. Muny biz hatda Şeýtanyň How ene aýdan sözlerinde hem görýäris, “5Şol agajyň miwesinden dadan günüňiz, Hudaý siziň gözüňiziň açyljakdygyny we edil Hudaý kimin boljakdygyňyzy hem-de ýagşy-ýamany saýgarjakdygyňyzy bilýär». Haçanda Şeýtan, “Hudaý kimin bolarsyňyz!” dieni bu ýalandy, çünki günä eden biri Hudaý ýaly bolman, Şeýtan ýalydyr. Ýöne, haçanda Şeýtan, “Siz ýagşylygy we ýamanlygy bilersiňiz” diende ol hakykaty aýdýardy, çünki Adam ata we How ene günä edenlerinde ýamanlygyň nämedigini bildiler. Ýöne Şeýtan olara şeýle bilimiň olaryň durmuşyna getirjek erbetliklerini welin olara aýtmady. Hudaý olara, “Ol agajyň miwesinden iýen günüňiz siz hökman ölersiňiz!”, diýdi. Emma Şeýtan, “Eger siz ol agajyň miwesinden iýseňiz siz ölmersiňiz!”, diýdi. Şeýtan ýalançy. Şonuň üçin Hudaý “Siz ölersiňiz!” diende Şeýtan, “Siz ölmersiňiz!” diýip Hudaýyň aýdan hakykykatyny ret etdi.
Ol wagt bolsa Adam ata we How ene üçin Hudaýyň Sözüni ýada Şeýtanyň sözüni saýlamaklyk mümkinçiligi boldy. Olaryň saýlawy şeýledi: Olar Hudaýyň Sözüne ynanarlarmy ýada Şeýtanyň sözüne? Olar hakykaty ýada ýalany saýlarlar? Olar Nur Rebbini ýada garaňkylygyň Rebbiniň yzyna eýererler?
Geliň olaryň nähili saýlaw edengini bilmek üçin Ýazgydan okalyň. Ýazgy şeýle diýýär: “6Aýal bu agajyň miwesiniň iýmit üçin gowudygyny, göze ýakymlydygyny we onuň akyl-paýhas berýändigini görüp, ondan alyp iýdi. Adamsyna-da berdi, ol hem iýdi.” (Gelip Çykyş 3:6)
Haýran galdyryjy! Hudaýy tanap bilmekleri, Ony söýüp we Oňa baky boýun bolmaklary üçin Hudaý adamzady Öz keşbinde ýaratdy. Emma adam näme etdi? Ol Hudaýyň yzyndan doly eýermegi üçin Ony doly söýdimi? Ýok! Ol söýgi Hudaýyna boýun bolmazlygy saýlady we Hudaýyň we adamzadyň duşmany bolan Şeýtanyň yzyndan eýermegi saýlady! Bu nähili gynançly gün boldy! Biziň ata-babalarymyz, Adam ata we How ene, Hudaýyň gadagan eden agajynyň miwesinden iýip Reb Hudaýdan ýüz dönderdiler. ”Ýokanç kesel diňe bir emele gelen erinde durmak bilen çäklenmeýşi” ýaly, muňa meňzeşlikde Hudaýyň Sözi hem şeýle diýýär: ”Şeýlelikde bir adam arkaly günäniň we günä arkaly ölümiň dünýä girişi ýaly, ölüm hem ähli adamlara geçdi, çünki hemmesi günä etdi!” (Rimliler 5:12) Biz muny gowy görsekde görmesekde, bu şeýledir!
”Ogul atasyna meňzeýändir”. Sen we men we ähli adamlar hem Adam ata meňzeýändirler. Biz do
Ýöne, ähli umyt ýitirilen däldir, çünki Hudaýyň Sözi şeýle diýip yglan edýär: “Bir tagsyr arkaly bütin adamlara iş kesilişi ýaly, bir dogrulyk arkaly-da bütin ynsanlara ýaşaýyş üçin aklanma geldi. (Rim.5:18)
Biziň bu hakynda bu gün çüňňur öwrenmäge wagtymyz ýokdyr, emma günälileriň Hudaýa baryp bilmekleri üçin Onuň döreden dogrulyk ýoly hakynda indiki gepleşiklerimizde öwreneris.
Dostlar, ine bu siziň Dogrulyk Ýoly atly gepleşigiňizdir. Indiki gezek, Adam ata we How ene dogrulyk ýolundan gidip we nädogrulyk ýoluna eýerenlerinden soňra olara nameleriň bolandygyny öwrenmekligi dowam etdireris. Hudaýyň ine bu aşakda aýdan iň wajyp düýp bolan hakykat hakynda oýlanmakda Ol size pata bersin:
“Şeýlelikde bir adam arkaly günäniň we günä arkaly ölümiň dünýä girişi ýaly, ölüm hem ähli adamlara geçdi; çünki hemmesi günä etdi!” (Rimliler 5:12)
Audio clip: Adobe Flash Player (version 9 or above) is required to play this audio clip. Download the latest version here. You also need to have JavaScript enabled in your browser.
Podcast: Play in new window | Download


text:
Kartyň hasabyndaky pul serişdeleriniň hereketi barada “SMS-habarnama” we “Balans soragnamasy”.
“SMS-habarnama” – Siziň Bank kartyňyzy ulanmakda ýerine ýetirýän tölegleriňize gözegçilik edip hasabyňyza aýlyk haky, premiýa, karta goýan pullaryňyz hasaplanandygy barada ýa-da hasabyňyzdan pul serişdesini alynan ýagdaýynda Sizi habardar eder!
Şeýle hem, Siz maglumat hyzmatlary elektron salgyňyza hem birikdirip bilersiňiz.
Habarnama hyzmatlary birikdirmek üçin Türkmendaşaryykdysadybanka ýa-da bankyň şahamçasyna gelip arza ýazyp şahsy pasportyňyz bilen ýüz tutup bilersiňiz.
Hyzmatyň bahasy: 1 manat/ayda
SMS-habarnamadaky ulanylýan terminleriň manysy:
ATM – Bankomat
Ok – Amala aşyrylýan pul hereketi üstünlikli geçdi
Decline– Amala aşyrylýan pul hereketi ýatyryldy
Debit – Hasapdan pul serişdesi çykaryldy
Credit – Hasaba pul serişdesi goşuldy
“Balans soragnamasy”
Hasabyňyzdaky pul serişdeleriň galyndysyny bilmek üçin xxxx derek Bank kartyňyzdaky soňky dört sanyny ýazyp BALxxxx sözli sms ibermeli.
SMS Balans soragnamany ibermek üçin telefon nomeri: 0717
Habarlaşmak üçin telefon: +993(0012)40-60-50, +993(0012)40-60-40